Približavanje EU - centralna tema predizborne kampanje u Srbiji\nKako se bliži dan izbora tako centralna tema predizborne kampanje postaje približavanje Srbije Evropskoj uniji sa dva jasno podeljena bloka – jednim koji je za evropske integracije i drugim, koji odbija mogućnost da Srbija postane članica EU.\nMinistar spoljnih poslova Vuk Jeremić izrazio je očekivanje da će u utorak na sastanku šefova diplomatija Evropske unije Srbiji biti poslata politička poruka podrške, posle čega je potpisivanje Sprazuma o stabilizacji i pridruživanju samo tehničko pitanje. Jeremić, međutim, ne isključuje mogućnost da do potpisivanja može doći već u utorak na ministarskom sastanku.\nNešto ranije predsednik Srbije Boris Tadić odbio je da učestvuje u licitranju kada će sporazum biti potpisan, ali je zato napomenuo da Srbija treba što pre da potpiše taj ugovor, jer je on fundamentalno važan i za kretanje Srbije prema Evropi i za podizanje standarda građana :\n"Najvažnije je da danom potpisivanja bude omogućen izvoz naših proizvoda i još jednom potvrđena Rezolucija 1244, a da ne bude prekasno da do kraja ove godine postanemo kandidat za članstvo u Evropskoj uniji", rekao je Tadić.\nOdlazeći premijer Vojislav Koštunica smatra da bi potpisivanje Sporazuma o stabilizaciji i pridruživanju bilo antidržavni i protivustavni čin kojim bi Srbija priznala nezavisnost Kosova :\n"To je poruka onima u Srbiji koji bi da potpišu Sporazum i poruku Briselu", rekao je Koštunica.\nA lider G17 Plus, Mlađan Dinkić, tvrdi da će od potpisivanja Sporazuma sa Evropskom unijom najviše koristi imati nezaposleni, mladi ljudi, žene i seljaci, i ocenio da svi oni koji govore protiv ovog sporazuma ne vole svoju državu.


Sud nije obaviješten o pokretanju arbitraže – Bankar.me\nOctober 12, 2021 Članci, CRNA GORA, NEKRETNINE, SVE VIJESTI Leave a comment\nAdriatic Properties dužan je da o pokretanju arbitraže obavijesti Privredni sud, jer ga na to obavezuje privremena mjera koju je taj sud donio 15. septembra.\nTom mjerom zabranjeno je Vladi i Budvanskoj rivijeri da preduzimaju radnje na štetu Adriatic Propertiesa, uključujući i promjene na imovini, dok je zakupcu Svetog Stefana naloženo da u roku od 60 dana pokrene arbitražu pred Londonskim sudom.\nPredstavnici Adriatic Propertiesa juče nijesu bili dostupni za komentar.\nOni su ranije najavili da će pokrenuti arbitražu protiv države jer mu nova vladajuća većina nije omogućila nesmetanu državinu turističkog kompleksa Miločer i Sveti Stefan, uključujući pripadajuću saobraćajnu infrastrukturu, Kraljičinu i plažu Sveti Stefan, a što mu je zagarantovano ugovorima o zakupu iz 2007. godine.\nPOJMOVIAdriatic properties arbitraža sveti stefan svetis tefan\nSljedeći Sberbank postao najvrijednija banka u Evropi


IAESTE » O nama\nIAESTE (Internacional Association for the Exchange of Students for Technical Experience) je međunarodno udruženje za razmjenu studenata radi stručne prakse, osnovano još 1948. godine na Imperial College-u u Londonu, a inicijativu je pokrenulo 10 evropskih zemalja. Brzo nakon osnivanja, IAESTE se geografski proširio tako da danas broji oko 80 zemalja koje učestvuju u programu razmjene. Prvobitno je IAESTE funkcionisao kad ad hoc mreža nacionalnih komiteta koji su zaduženi za sprovođenje procesa razmjene u svojoj zemlji. Nakon Generalne konferencije u Kartageni, Kolumbija, IAESTE je postalo registrovano udruženje prema zakonima u Luksemburgu.\nMeđunarodno tijelo IAESTE-a je nepolitička, nezavisna, nevladina organizacija koja održava konsultativne i operacione odnose sa sljedećim agencijama Ujedinjenih nacija: Organizacija UN-a za obrazovanje, nauku i kulturu (UNESCO), Savjet UN-a za ekonomiju i društvo (ECOSOS), Organizacija UN-a za industrijski razvoj (UNIDO), Međunarodnom radničkom kancelarijom (ILO) i sa mnogim drugim vladinim i nevladinim organizacijama.Članovi udruženja su nacionalni komiteti. Nacionalni komiteti mogu da imaju status punopravnog člana (Full Member) ili pridruženog člana (Associate Member). Svake godine se na Godišnjoj konferenciji sastaju predstavnici svih nacionalnih komiteta sa ciljem razmjene ponuda za stručne prakse i donošenja odluka o razvoju i generalnoj politici IAESTE-a. Osim predstavnika nacionalnih komiteta, na Godišnjoj konferenciji učestvuju i predstavnici institucija koje sarađuju u programu razmjene studenata (Cooperating Institution – kandidati za članstvo u IAESTE-u).\nIAESTE u Bosni i Hercegovini\nProgram razmjene studenata posredstvom IAESTE-a je u Bosni i Hercegovini započeo 1952. godine kada je Jugoslavija postala članica udruženja. Poslije pauze u radu IAESTE-a u Bosni i Hercegovini u trajanju od 8 godina (1991-1999), grupa studenata banjalučkog univerziteta je pokrenula pitanje ponovnog učlanjenja Bosne i Hercegovine u svjetski IAESTE. Uz podrušku Rektora Univerziteta u Banjaluci i Ministra za nauku i kulturu Republike Srpske, podnešena je aplikacija za članstvo. Odluka o primanju IAESTE BiH kao Cooperation institution donešena je na Generalnoj konferenciji u januaru 2000. godine u Vašingtonu. Na Generalnoj konferenciji u Beču, januara 2004. godine, IAESTE BiH je primljen u članstvo kao pridruženi član sa nacionalnim komitetom u Banjaluci. Od 2004. godine, IAESTE Bosne i Hercegovine je registrovano kao nevladino i neprofitno udruženje na teritoriji čitave Bosne i Hercegovine sa Nacionalnim komitetom u Banjaluci. Nacionalni komitet aktivno radi na otvaranju lokalnih komiteta u ostalim univerzitetskim gradovima Bosne i Hercegovine. Do sada su otvoreni Lokalni komiteti u Sarajevu, Mostaru, Bijeljini i Doboju, a trenutno se radi na otvaranju kancelarije i u Istočnom Sarajevu.\nOrganizaciona struktura IAESTE BiH: SKUPŠTINA UDRUŽENJA i UPRAVNI ODBOR.\nOvdje možete vidjeti STATUT IAESTEa i Pravilnik o radu lokalnih kancelarija.\nUčestvovanje u IAESTE razmjeni je otvoreno svim studentima na univerzitetima, institutima tehnologije i svim sličnim institucijama visokog obrazovanja u gradovima u kojima postoji kancelarija IAESTE BiH. Sva polja studiranja gdje je praktično iskustvo preporučljivo u toku studiranja, su potencijalno uključena u razmjenu. Ponude za praksu se nude studentima svih grana tehnike i tehnologije, informatike, prirodnih i primjenjenih nauka. U program razmjene su uključeni predstavnici industrije, visokoobrazovnih usanova i studenti. Na Univerzitetu u Banjaluci to su sljedeći fakulteti: Arhitektonsko – građevinski, Elektrotehnički, Tehnološki, Šumarski, Poljoprivredni, Prirodno-matematički, Mašinski, Medicinski (farmacija) i Filološki (engleski jezik i književnost).\nNC Banja Luka\nMajke Jugovića 1, Studentski centar P1\nNacionalni sekretar: Nikolina Šupić\nMatice hrvatske bb, Građevinski fakultet, 88000 Mostar\nSekretar: Andrea Brkić\n+387 63 522 225\nSekretar: Berin Đikić\n+ 387 62 119 884


Svet arhiva vesti 19.03.2019 - Naslovi.net\nOvo je najveća katastrofa koja je pogodila južnu hemisferu: Ciklon doneo vetrove od 194 km na sat i talase od 6 metara…\nCiklon Idai, tropska oluja koja je opustošila jug Afrike, mogla bi da bude najveća prirodna katastrofa na južnoj Zemljinoj hemisferi. 1 / 7 Foto: EPA U Mozambiku je pogođeno 1,7 miliona ljudi, a u Malaviju 920.000. Vodostaj je tokom velikih poplava… »\nRTS: U ciklonu u Mozambiku stradalo više od 200 ljudiBlic: Potresni prizori: Tropski ciklon uništio sve pred sobom, ubio 1.000 ljudi, a iza njega su ostale samo ruševine, blato i suze (foto, video)još 5 povezanih\nLjudi venecuelanskog opozicionog lidera Huana Gvaida preuzeli su kontrolu nad tri diplomatska objekta Venecuele u SAD, rekao je Gvaidov predstavnik Karlos Vekio. Prema njegovim rečima, opozicija je uspela da preuzme kontrolu nad dve zgrade koje pripadaju… »\nVesti online: Gaidovi ljudi preuzeli tri objekta Venecuele u SADRTV: Gvaidovi ljudi preuzeli tri objekta Venecuele u SADjoš 5 povezanih\nIndonezija: Poplave odnele 89 života, 159 povređeno\nDžAKARTA: Najmanje 89 osoba je poginulo, a na desetine se vode kao nestale u poplavama i klizištama koje su pogodile istočnu indonežansku provinciju Papuu, saopštili su danas zvaničnici. U više delova oblasti Džajapura uništeni su putevi i… »\nB92: Broj žrtava poplava i klizišta popeo se na 89Blic: Poplave opustošile indoneziju: Odnele su 89 života, 159 ljudi povređeno, uništeni putevi i mostovi (foto)još 4 povezane\n19.03.2019 Svet, izvori


Mediji: Američko Ministarstvo pravde odobrilo dva paketa sankcija „Severnom toku 2“ - 07.04.2021, Sputnik Srbija\nAmeričko Ministarstvo pravde odobrilo je dva paketa sankcija protiv gotovo završenog gasovoda „Severni tok 2“, ali o njima nije doneta konačna odluka, piše list... 07.04.2021, Sputnik Srbija\n22:33 07.04.2021 (Osveženo: 16:08 03.08.2021)\nCC BY-SA 3.0 / Coolcaesar / U.S. Department of Justice headquarters, August 12, 2006Zgrada američkog Ministarstva pravde u Vašingtonu\nCC BY-SA 3.0 / Coolcaesar / U.S. Department of Justice headquarters, August 12, 2006\nAmeričko Ministarstvo pravde odobrilo je dva paketa sankcija protiv gotovo završenog gasovoda „Severni tok 2“, ali o njima nije doneta konačna odluka, piše list „Politiko“ pozivajući se na izvor u američkoj administraciji.\nKako navode novine, spiskovi koje je odobrilo Ministarstvo pravde tiču se švajcarske kompanije „Nord strim 2 AG“, koja je stvorena za upravljanje gasovodom, i njenog direktora Matijasa Varniga.\nPaketi sankcija „Severnom toku 2“ trebalo bi da budu predstavljeni Kongresu u maju. Konačnu odluku o ovom pitanju trebalo bi da donese predsednik Džozef Bajden i za sada nije jasno da li će na taj spisak biti uključen „Nord strim 2 AG“ i Varnig.\n5 April, 15:15\nRanije je „Politiko“ javio da Bela kuća razmatra imenovanje specijalnog izaslanika SAD koji bi vodio pregovore o prekidu izgradnje gasovoda „Severni tok 2“. Uloga emisara ponuđena je Bajdenovom bliskom savetniku i bivšem koordinatoru Stejt departmenta za međunarodna energetska pitanja Amosu Hohštajnu.\nNemački ugao: Amerika u ćorsokaku – nove sankcije protiv „Severnog toka 2“ veoma opasne\nRuski senator: Amerika je u neprilici – sankcija protiv Rusije mnogo, rezultata nigde


Lepota i zdravljeEvo šta ne treba da kažete kada neko s vama podeli svoj problem! - Lepota i zdravlje Evo šta ne treba da kažete kada neko s vama podeli svoj problem! - Lepota i zdravlje\nEvo šta ne treba da kažete kada neko s vama podeli svoj problem!\nby Aleksandra Dudvarski | 21 aprila, 2021\nU tom slučaju vaša namera jeste da ukažete na drugu perspektivu. Međutim, ova rečenica i te kako može da nanese štetu i da minimalizuje traumu kroz koju neko prolazi. Ovom rečenicom, umesto da prepoznate bol, nenamerno implicirate da osoba koja ima problem ne zaslužuje posebnu pažnju i saosećanje “jer je mogla da prođe i mnogo gore”. (Pročitajte i… Psiholozi savetuju kako prebroditi bolne trenutke)\n“To se desilo jer si/nisi…”\nOvaj tip komentara potpada pod kategoriju “okrivljavanja žrtve”, odnosno navodite na zaključak da osoba ne bi ni imala problem da je nešto uradila drugačije. To em što nije tačno (ne možemo uvek da sprečimo da nam se dese loše stvari), već je i bezosećajno.\n“Isto se desilo meni” ili “Isto se desilo i mojoj prijateljici”\n“Sve se dešava s razlogom”\n“To je zaista strašno. Da li si potražio/potražila stručnu pomoć?”\n“Nisam siguran/sigurna šta da kažem, ali drago mi je što si podelio/podelila to sa mnom”\n“Ne znam kako se osećaš, ali da sam na tvom mestu bio/bila bih tužna/uplašena/ljuta”\n“Mogu li ti nekako pomoći?”


Nakon kritike iz EU zbog porasta migranata: Srbija ukinula bezvizni režim sa Iranom\nVlada Srbije donijela je odluku o prestanku važenja Odluke o ukidanju viza za ulazak u Republiku Srbiji za državljane Islamske Republike Iran, objavljeno je u Službenom glasniku.\nOdluka Vlade donijeta je 8. oktobra i, kako se navodi, stupa na snagu osmog dana od dana objavljivanja u Službenom glasniku Republike Srbije.\nMinistar unutrašnjih poslova Nebojša Stefanović izjavio je danas u Skupštini Srbije da će vizni režim sa Iranom ponovo biti uveden, jer je jedan broj građana te zemlje na žalost zloupotrebio ukidanje viza.\nInače, od ukidanja viza, značajno je porastao broj iranskih državljana među tražiocima azila u Srbiji.\nIran je, inače, jedna od brojnih islamskih zemalja koje nisu priznale nezavisnost Kosova, pa se spekulisalo da je upravo to bio razlog za ukidanje viza, odluke koju su srpske vlasti donele u avgustu 2017. godine. Međutim, objašnjenje je bilo da je razlog tome blizak odnos Srbije sa ovom zemljom.\nOd kada se to dogodilo, porastao je broj migranata iz te države, zbog čega su iz EU stigle oštre kritike na račun Beograda, a srpskim vlastima je čak, doduše neformalno, poručeno da bi moglo da dođe i do ukidanja bezviznog režima. Tačnije, Evropski savjet je u svom izvještaju od prije nekoliko mjeseci naveo da bi Srbija trebalo da se “uzdrži od skretanja od zajedničke vizne politike, te da nova praksa sklapanja sporazuma sa trećim državama izaziva zabrinutost”.


TRIJAŽA PACIJENATA PRIJE ULASKA U UKC: Nove mjere u cilju suzbijanja virusa korona | Glas Banja Luke - Nezavisni online magazin\nTRIJAŽA PACIJENATA PRIJE ULASKA U UKC: Nove mjere u cilju suzbijanja virusa korona\nBANJA LUKA, 17. marta – U krugu Univerzitetsko kliničkog centra Republika Srpska u Banjaluci juče su postavljeni kontejneri koji će služiti za trijažu pacijenata (kategorizacija pacijenata po hitnosti op. aut.) zbog opasnosti od širenja virusa korona kako među pacijentima tako i medicinskim radnicima.\nKako je za Srpskainfo potvrđeno u UKC RS, kontejneri će služiti u cilju prevencije od širenja virusa korone. U kontejnerima će se nalazi medicinski tim koji će razvrstavati pacijente prema stepenu hitnosti, mjeriti im tjelesnu temperaturu i dalje upućivati gdje trebaju ići.\n– Trebamo da imamo izolovane jedinice za trijažu u slučaju eventualnog pogoršanja situacije u vezi sa virusom korona. To je pravilo koje je ustanovljeno još iz doba JNA, a iskustva iz Italije i Kine govore da prije ulaska u srce sistema, odnosno u našem slučaju UKC, treba obezbjediti što više trijažnih punktova van bolnice – istakao je za Srpskainfo zamjenik generalnog direktora UKC i predsjednik Ujedinjene Srpske Nenad Stevandić.\nOn je dodao da će kontejneri biti postavljeni za pedijatriju, ginekologiju, zarazno i druge klinike.\nStevandić ističe da je potrebno reagovati na vrijeme, a ne čekati da bude prekasno za prevenciju. On je još dodao da je za postavljanje kontejnera zadužena Civilna zaštita Republike Srpske.\n– To je još samo jedan od pokazatelja kako mogu intitucije da djeluju sinhronizovano i uvezano – poručio je Stevandić.\nPrethodni članakCivilna zaštita RS raspisala javni poziv za angažovanje volontera\nNaredni članakProglašeno stanje prirodne nesreće u BiH


RTCG - Radio Televizija Crne Gore - Nacionalni javni servis :: Društvo :: Knežević govorio o učešću ANB-a u "državnom udaru"\n18. 11. 2021. 22:29 >> 23:17 1\nSASLUŠAN LIDER DNP-a\nKnežević govorio o učešću ANB-a u "državnom udaru"\nPo nalogu specijalnog tužioca Sanje Jovićević, predsjednik skupštinskog Odbora za bezbjednost, jedan od čelnika DF-a i lider DNP-a Milan Knežević danas je u svojstvu građanina dao iskaz pred Specijalnom policijskim timom. On je odgovarao na pitanja policijskih službenika da li ima saznanja u vezi dovođenja Mirka Velimirovića, poznatog kao Paja, u prostorije ANB-a u oktobru 2016. godine, uoči parlamentarnih izbora u Crnoj Gori.\nKnežević je kazao da je godinama istraživao i prikupljao informacije ko je sve učestvovao u institucionalnoj političko pravosudnoj montaži ovog slučaja, u javnosti poznatog kao "državni udar".\n„Većinu tih informacija sam saopštavao crnogorskoj javnosti ali i dostavljao kao dokazni materijal i Višem, a kasnije i Apelacionom sudu. Jedna od tih informacija svakako je bila i o učešću ANB u montaži navodne akcije hapšenja osumnjičenih lica u naznačenom periodu između 15. i 16. oktobra 2016. godine", rekao je Knežević.\nMilan Knežević Državni udar SDT\nDogovoriti formiranje nove vlade od aktuelne većine i manjina\n15. 01. 2022. 13


Futurolozi predviđaju produženje životnog veka Futurolozi predviđaju produženje životnog veka – Personal magazin\nFuturolozi predviđaju produženje životnog veka\nPoništavanje posledica starenja, reprogramiranje gena u sprečavanju bolesti i proizvodnja čiste energije neki su od najvećih izazova u narednih 50 godina, navodi grupa stručnjaka na skupu Američkog udruženja za unapređenje nauke, u Bostonu, prenosi The Guardian\nTempo tehnološkog napretka je takav da će u idućih pola veka biti 30 puta brži nego do sada, i dovesti do promene sveta, smatraju futurolozi. Bolje razumevanje našeg genetskog koda dovešće do “personalizovane medicine”, tako da će ljudima biti prepisivani individualni tretmani i specijalni lekovi tačno po njihovoj meri.\nSvet će se oslanjati prvenstveno na sunčevu energiju, a biće pronađeni i načini da se ugljen-dioksid u atmosferi “hvata” i skladišti, te tako spreči pregrejavanje planete.\nVeliki napredak biće ostvaren i u razvoju veštačke inteligencije – “inteligentni nano-roboti će biti uveliko prisutni u ljudskoj sredini, ljudskim telima i mozgu, omogućivši dramatično duži život, mogućnost potpunog utapanja u virutalnu stvarnost i poboljšanje ljudske inteligencije”, prenosi Guardian.\nAli ništa od ovog se neće dogoditi ako za to ne postoji ekonomska i politička volja; jeftinije i za okolinu štetnije tehnologije će i ubuduće biti popularnije u odnosu na one naprednije, čistije i skuplje, kažu američki stručnjaci, a prenosi Guardian.\nFuturolozi predviđaju produženje životnog veka was last modified: February 18th, 2008 by Redakcija\nEricssonov doprinos efikasnom poslovanju


RTS :: Završena prva edukacija o demografskim izazovima\nDruštvo Završena prva edukacija o demografskim izazovima\nponedeljak, 20. feb 2017, 14:40 -> 15:19\nZavršena prva edukacija o demografskim izazovima\nKabinet ministra bez portfelja zaduženog za demografiju i populacionu politiku Slavice Đukić Dejanović završio je prvu, od četiri jednodnevne edukacije na temu ključnih demografskih izazova i njihovih budućih tendencija.\nEdukaciju su održali eksperti iz Centra za demografska istraživanja Instituta društvenih nauka, dr Mirjana Rašević, dr Goran Penev i dr Vladimir Nikitović, saopšteno je iz kabineta ministra bez portfelja.\nOve događaje podržava projekat PERFORM u cilju poboljšanja saradnje između istraživača u društvenim naukama i kreatora javnih politika.\nEdukacije se organizuju u cilju produbljivanja do sada stečenih znanja i pripreme za reviziju postojeće Strategije za podsticanje rađanja, kao i potrebe da se u saradnji sa stručnjacima odrede najbolje mere iz domena populacione politike, koje će se u pilot opštinama primenjivati tokom 2017. godine.\nOd formiranja Kabineta, a u skladu sa Strategijom za podsticanje rađanja, do sada je analizirana situacija po resorima kojima su u nadležnost stavljani i zadaci iz oblasti demografije i populacione politike.\nPotpisani su sporazumi o saradnji sa Institutom društvenih nauka, Privrednom komorom Srbije i Stalnom konferencijom gradova i opština. Formiran je i Savet za populacionu politiku, na čijem je čelu predsednik vlade, a članovi su resorni ministri i istaknuti stručnjaci iz ove oblasti.


Kolumne & novosti: Dijagnoza sistema\nTRETMAN ZATVORENICE KOJA JE UVREDILA PREDSEDNIKA\n„Bila sam u Hajnburgu na Dunavu, u Austriji, u poseti rodbini, kada mi je pozlilo na šetalištu, pa me je policija odvezla u jednu privatnu kliniku gde su me temeljno pregledali i prepisali terapiju“, priča Aleksandra za NIN. Račun od oko 6.500 evra odbilo je da plati Dunav osiguranje kod koga se putno osigurala, u istom trenutku kad je predsednik tvitovao kako je Smederevo njegova ljubav i ponos. Sa sve Železarom, prodatom Kinezima koji pod srpskim podvaljuju i svoj čelik, kako je baš tad preneo Dojče vele. Besna zbog kriminala na najvišem nivou, i posledičnog ispaštanja naroda, Aleksandra nije nimalo birala reči da brutalno uvredi Vučića. „Odgajana sam u okruženju gde se mnogo psuje“, objašnjava, dodajući - a gde je tu pretnja, koja optužbu i presudu dovodi do apsurda.\nNekoliko sati nakon što se vratila u Šabac, na vrata su joj zvonili policajci iz Službe za borbu protiv organizovanog kriminala (UBPOK) i sproveli je u Beograd, na Makiš, u Sektor za visokotehnološki kriminal, što je već slutilo na zlo. Inspektoru BIA priznala je „greh“, napominjući da bi ga ponovila, što joj je advokatica po službenoj dužnosti preporučila da povuče u sledećoj izjavi. I ogradi se tvrdnjom kako nema nameru da bilo kog ugrozi.\nPrilika joj je pružena istog dana (26. jula), u MUP-u „u 29. novembra“, budući da je tužilac naložio njeno 48-časovno zadržavanje. Strpali su je u podrumsku ćeliju, sa drvenom klupom „gde ne možeš da se opružiš“, pa moraš da spavaš na betonskom podu, udišući isparenja iz nikad neopranog čučavca. Za dva dana, dali su joj jedan „sendvič“, pola hleba sa parizerom. „Ta ’institucija’ više ne postoji, zatvorena je po nalogu EU o hitnom renoviranju“, kaže Aleksandra, srećna što niko više neće prolaziti kroz njene muke, što su prouzrokovale dve intervencije Hitne pomoći te prve noći njene robije.


26.11.2019 Bajka za odrasle\nU Narodnoj biblioteci „Janko Veselinović“ u Bogatiću predstavljena je knjiga prvenac “Koza”, Jovane Vučetić iz Loznice. Inspiraciju je, kako sama kaže, našla u sebi, jer je u trenutku pisanja bila u depresiji i to joj je bio način da iz nje izađe.. Knjiga može da se čita kao ozbiljan roman, satira, a i kao groteska.\nU osnovi romana krije se ljubavna priča Male i Junaka, kroz iskrivljenu sliku stvarnosti, gde su pored smeha prisutni i tuga i strah. Usamljena je i srećna u svojoj usamljenosti, sve dok ne počnu da se dešavaju neke čudne stvari u šumi, gde ona u potrazi za uzrokom tih pojava sreće Junaka koji je u šumu došao da bi pronašao blago koje će spasiti ljudski rod.\n“Devojka Mala živi u magičnoj šum, izolovanoj od sveta, sa ljubimicom belom kozom. U toj šumi sve je čudno, vile pričaju sa anđelima, drveće oseća, životinje govore i piju alkohol, a šumom odjekuje “Mocartova noćna muzika”, jednom rečju bajka za odrasle”.\nPisana jednostavnim, naivnim jezikom, uz psovke kao “normalan” način komuniciranja, u savremenom životu, ova mlada književnica izražava svoje emocije, viđenje sveta i sve što je muči, na samo njoj sopstven način.\nVi ste posetilac br: 13 233 324


POŠTA I DIREKTOR ĐORĐEVIĆ pokrenuli plemenitu KAMPANJU za SPREČAVANJE NASILJA nad starim osobama u poštama širom Srbije\nAutor: Glas javnosti 01.10.2021. u 12:52\nfoto: Foto: Pošta/Vuk Branković\nPošta Srbije, Crveni krst Srbije i Poverenik za zaštitu ravnopravnosti, predstavili su danas edukativnu kampanju u okviru projekta „Osnaživanje starijih žena: sprečavanje nasilja kroz promenu socijalnih normi u Srbiji i Austriji (EmPreV)”.\nPošta će u okviru projekta, na ekranima u šalter salama širom Srbije, tokom mesec dana, emitovati edukativni film pod nazivom „Otvori oči”, sa ciljem podizanja svesti i uključivanja čitavog društva u prevenciju nasilja nad starima.\nCrveni krst Srbije, kao nosilac projekta, odabrao je Poštu Srbije kao partnera na osnovu istraživanja koje je pokazalo da starije osobe najradije plaćaju račune u poštama, jer odlazak u poštu za njih predstavlja formu socijalnog kontakta i druženja u okviru svoje generacije. Takođe, više od 550.000 najstarijih sugrađana imaju mogućnost da penzije podižu na šalterima pošta, a svakog meseca poštari uručuju penzije i na više od 280.000 kućnih adresa.\n- Pošta Srbije posebnu pažnju posvećuje najstarijima, upravo imajući u vidu socijalni značaj koji za njih ima. Naša uloga prevazilazi poslovni odnos, jer poštari i drugi zaposleni vrlo često i pomažu najstarijima na najrazličitije načine, poput nabavke lekova i osnovnih životnih namirnica, ili savetima na šalterima pošta. Poštari su neretko i jedini sa kojima stari, koji žive sami, ostvaruju socijalni kontakt, što je velika odgovornost za Poštu kao instituciju. Zato, imajući u vidu poverenje koje nam najstariji sugrađani ukazuju, uključivanjem u ovaj projekat Crvenog krsta dodatno potvrđujemo dugoročno opredeljenje Pošte Srbije za osnaživanje starijih osoba i našu podršku sprečavanju svih vidova nasilja nad njima - izjavio je Zoran Đorđević, v.d. direktora Pošte Srbije.\nU promociji kampanje koja je danas održana u Glavnoj pošti u Beogradu učestvovali su i predsednik Crvenog krsta prof. dr Dragan Radovanović, poverenica za zaštitu ravnopravnosti Brankica Janković, zamenik ambasadora Australije Liang Zeng i zamenica ambasadora Austrije Karin Traunmiler.\nProjekat se sprovodi uz podršku Evropske unije, Austrijske razvojne agencije i Austrijskog Crvenog krsta, a kampanju su, pored Pošte Srbije, podržali i Poverenik za zaštitu ravnopravnosti, Ministarstvo unutrašnjih poslova, Ministarstvo za rad, zapošljavanje, boračka i socijalna pitanja, Populacioni fond\nUjedinjenih nacija i Ambasada Australije.\nZoran ĐorđevićJKP Pošta Srbije\nZORANU ĐORĐEVIĆU PREMINULA MAJKA, oprostio se od nje DIRLJIVIM REČIMA


Laguna - Bukmarker - Milomir Marić u Beloj Crkvi - Knjige o kojima se priča\nPovodom Svetskog dana knjige, Lagunin pisac Milomir Marić zajedno sa svojim čitaocima proslaviće ovaj dan kroz druženje i predstavljanje svog spisateljskog rada.\nU sredu, 23. aprila, u Gradskoj biblioteci u Beloj Crkvi, sa početkom od 19 sati, održaće se književno veće sa Milomirom Marićem koji će predstaviti kontroverznu knjigu „Deca komunizma“.\n„Deca komunizma“ je svojevrstan leksikon zakulisnih aktera jugoslovenske istorije koji su imali često presudan uticaj na politički i kulturni život države; od agenata Udbe do Želimira Žilnika. Knjiga o zabludama i tabuima komunističkog režima objavljena je u dva toma: „Magle sa Istoka“ i „Ljudi novog doba“.\nMilomir Marić je decenijama istraživao zabranjene stranice naše istorije, rušio usađene zablude i opsesije i otvarao opasne tabu-teme, svestan da je prošlost, posle svega, možda neizvesnija od sadašnjosti i budućnosti. U ovoj knjizi on pokušava da prepozna šta se zapravo događalo i šta se krilo iza političkih kulisa i obmana, istovremeno sladostrasno prebirajući po namerno zaturenim i sklonjenim dokumentima, domaćim i inostranim arhivama, i beležeći sećanja koja su junaci naše epohe želeli da ponesu u grob – da bi ih kao opomenu za budućnost štampao u knjizi „Deca komunizma“.


RTS I VUČIĆ PRAVE NAROD LUDIM: Inflacija najveća u regionu, a oni friziraju podatke! Pamte vam ljudi ovo! - Naša Borba\nRTS I VUČIĆ PRAVE NAROD LUDIM: Inflacija najveća u regionu, a oni friziraju podatke! Pamte vam ljudi ovo!\nGostujući na RTS, predsednik Srbije Aleksandar Vučić je podvukao odgovornost kao najvažniju osobinu kod ljudi. Valjda je mislio i na odgovornost izgovorene reči, pa i u iznošenje podataka o ekonomskom stanju zemlje. Kao i uvek, desilo se suprotno sa javnim fingiranjem podataka i to na Javnom servisu – navodi se u saopštenju Odbora Narodne stranke za privredu i finansije.\n– Prvo, inflacija u Srbiji nije najmanja nego najveća u regionu, a veća je i od proseka EU.\nTačno je da su se gradili autoputevi, ali po najvećoj ceni po kilometru u Evropi, uglavnom bez tendera neposrednom pogodbom sa stranim izvođačima pod nepoznatim uslovima. FOTO: Printscreen\nI na kraju, u FAP-u iz Priboja ne radi 250 ljudi, već bukvalno šest sa ugovorom za stalno, 15 penzionera po ugovoru o delu i angažuje se po potrebi između 150 i 170 ljudi na povremeno privremenim poslovima, sa primanja ispod minimalnih, bez prava na godišnji odmor ili bolovanje – navode iz Odbora Narodne stranke za privredu i finansije.\nPrethodni tekstDIKTATOR PILEĆIH GRUDI I ŠIROKIH RUKU PRED IZBORE: Vučić bogato časti svoje botove u državnim službama!\nSledeći tekstNAROD ŽELI UJEDINJENJE: Da se do izbora otera Rio Tinto iz Srbije!


Meč odluke za dugo željenu titulu - Humanitarniradio.inf\njun 1, 2021 dugo željena, kragujevac, Meč odluke, titulu, vk radnički\nPosle prva dva meča finalne serije plej-ofa Super lige Srbije, skor između Radničkog i Novog Beograda je izjednačen, pa cela sezona staje u „majstoricu“ koja je na programu u sredu od 20 časova, Kragujevcu.\nPosle trijumfa Šumadinaca na peterce, Novobeograđani su se revanširali, u utakmici sa najvećim brojem golova u dosadašnjim duelima dva najbolja srpska tima (14:11). Radnički je vodio samo\ndva puta, u drugoj četvrtini, posle čega je domaćin preokrenuo i „odlepio“ se u trećoj deonici.\nNovobeograđani su do pobede došli u lepoj atmosferi, pred punim tribinama „11. aprila“, na meču koji je bio generalna proba za organizaciju finalnog turnira Lige šampiona, a Kragujevčani se\nnadaju da mogu da se revanširaju na isti način i dođu do zacrtanog trofeja.\nRadnički je ove sezone uspešno igrao na čak pet frontova, pa su u kragujevačkom taboru uvereni da znaju šta im je potrebno za titulu. – Važno je da pružimo veću želju i agresivnost, jer kada tako odigramo i greške koje napravimo mogu da se kompenzuju. Ko bude više želeo, osvojiće titulu. Neophodno je da ponovimo naše prepoznatljive partije iz Zagreba i treće utakmice protiv Šapca i da uz poštovanje taktičkih zamisli dođemo do titule – zaključio je Toholj.


CRTA podnosi krivičnu prijavu protiv odgovornih u Vladi Vojvodine - Društvo - Dnevni list Danas\nPočetna » Društvo » CRTA podnosi krivičnu prijavu protiv odgovornih u Vladi Vojvodine\nZbog sumnje na zloupotrebu javnih resursa u političke svrhe, CRTA će podneti još jednu krivičnu prijavu pošto je ustanovila da je među više od 200 vozila, registrovanih izvan Lučana, koja su primećena na dan održavanja lokalnih izbora u toj opštini, 16. decembra 2018, bila i škoda superb u vlasništvu Vlade AP Vojvodine.\n0Piše: Danas Online 14. oktobra 2019. 14.38 Izmenjeno: 14.40\nFoto: Nenad Kovacević\nKako je navela u saopštenju, CRTAraspolaže fotografijom navedenog vozila, snimljenom u blizini jednog od biračkih mesta u Lučanima.\n„Još u decembru 2018. CRTA je od pokrajinske vlade zahtevala spisak svih vozila u njenom vlasništvu. Pošto na zahtev nije odgovoreno, Crta je uputila žalbu Povereniku za informacije od javnog značaja, te joj je traženi spisak dostavljen tek sada, u oktobru 2019. godine“, saopštila je ta nevladina organizacija.\n„Tokom dijaloga o izbornim uslovima insistiramo na neophodnosti suzbijanja zloupotrebe javnih resursa, jer to vidimo kao jedan od ključnih problema koji ugrožavaju regularnost izbornog procesa. Nažalost, nemamo utisak da nadležne institucije, poput Tužilaštva i Agencije za borbu protiv korupcije, efikasno deluju u slučajevima poput ovog“, izjavio je Raša Nedeljkov, programski direktor CRTA.\nCRTA je saoštila da zahteva od nadležnog Tužilaštva da u najkraćem roku ispita razloge zbog kojih se službeni auto pokrajinske vlade neradnog dana našao u mestu koje je stotinama kilometara udaljeno od Vojvodine, te da preduzme dalje zakonske mere.\nU saopštenju se podseća da je Crta već podnela krivične prijave protiv odgovornih lica u 15 javnih preduzeća i ustanova iz osam gradova, čija vozila su bila prisutna tokom izbornog dana u Lučanima.\nCRTA, Krivična prijava, Lokalni izbori u Lučanima\nDJB podneo krivičnu prijavu zbog falsifikovanja zapisnika, tvrde da su otkrili izbornu prevaru\nCRTA podnela krivičnu prijavu zbog „asistencije“ pri glasanju u Ubu


Kajriju okršaj sa bivšim mentorom, Seltiksima klasik NBA titana! (VIDEO) - Telegraf.rs\n10/03/19 | 08:46 ≫ 08:53\nKajriju okršaj sa bivšim mentorom, Seltiksima klasik NBA titana! (VIDEO)\nLejkersi definitivno odustali od ove sezone\nKošarkaši Boston Seltiksa lako su izašli na kraj sa Los Anđeles Lejkersima u noći između subote i nedelje 120:107, dok je Igor Kokoškov sa Finiks Sansima izgubio od Portland Trejlblejzersa 127:120. Milvoki Baksi su nastavili da dominiraju ligom, a Bruklin da pravi dobre rezultate.\nKajri Irving je bio posebno raspoložen protiv svog nekadašnjeg mentora Lebrona Džejmsa sa 30 poena (sedam skokova, pet asistencija), a podrška su mu bili Markus Moris sa 16 i Gordon Hejvord sa 15 poena.\nLejkersima nije bio dovoljan tripl-dabl Džejmsa od 30 poena, 12 asistencija i deset skokova, a kod Lejkersa su bili dobri još i Moric Vagner sa 22 i Džej Vilijams sa 18 poena. Jezeraši su držali priključak do sredine druge četvrtine, solidno su se branili i lopta je išla lepo u napadu.\nOd drugog poluvremena, Seltiksi počinju da pokazuju kvalitet i uspevaju da stvore prednost koja im je donela pobedu.\nLejkersima je ovo peti uzastopni poraz, sve je krenulo naopako od decembra kada se Džejms povredio, a samo se nastavilo glasinama u vezi sa trejdom Entonija Dejvisa. S druge strane, Seltiksi za sada ne ispunjavaju sva očekivanja sa početka sezone, ali su u plejof zoni.\nA u plejof zoni i to na prvom mestu NBA lige po broju pobeda su i Milvoki Baksi koji su iznenadili sve ove sezone. U noći između subote i nedelje pobedili su Šarlot Hornetse sa 131:114 uz tripl-dabl Janisa Adetokumba od 26 poena, 10 skokova i 13 asistencija.\nBruk Lopez ga je pratio u stopu sa 25 poena i osam skokova, a po 18 su imali Nikola Mirotić i Malkolm Brogdon.\nKemba Voker je jedini koji je u Hornetsima prebacio 20 poena i imao je 25 uz četiri asistencije. Frenk Kaminski je imao 16, a Majls Bridžis 15.\nŠarlot je dobro krenuo i na startu druge četvrtine imao i +10 posle odbojke Bridžisa za 34:24. Stršljenovi su koji minut kasnije posle polaganja Kodija Zelera imali i maksimalnih 14 poena prednosti, ali je tada krenuo preokret Milvokija.\nTreća četvrtina je protekla u ravnopravnoj borbi i kvalitetnu rolu je odigrao Lopez čijim je slobodnim bacanjima Milvoki preokrenuo na 78:77, posle čega su Baksi čuvali prednost do kraja. Hornetsi im nisu dozvoljavali da se odlepe do sedam, osam minuta pred kraj, ali je dublji roster Baksa ipak došao do izražaja.\nAko se izuzme triler završnica Vašingtona i Minesote gde je Bredli Bil pogodio trojku za produžetak (Minesota pobedila 135:130), najzanimljviije je bilo i u duelu Atlante i Bruklin Netsa.\nAtlanta je uspela da prokocka prednost od pet poena u poslednja dva minuta utakmice koju će sa linije penala zapečatiti šampion u šutiranju trojki Džo Heris.\nNa dva i po minuta do kraja Atlanta je vodila 109:104 kada je Džeret Alen položio loptu u koš, a Dianđelo Rasel pogodio trojku posle čega je Atlanta pala i izgubila.\nNajefikasniji je u Bruklinu bio Spenser Dinvidi sa 23 poena, a na suprotnoj strani Džon Kolins sa 33.\nPobedili su i Portland Trejlblejzersi kojima je Finiks bio nešto tvrđi orah nego što se očekivalo, s obzirom na to da Sansi ove sezone tenkuju i spremaju se za novi draft i verovatno Zajona Vilijamsona.\nNajefikasniji je kod pobednika bio Si Džej Mekolum sa 26 poena, a u Finiksu prošlogodišnji prvi pik Deandre Ejton sa 21 poenom i osam skokova.\nVIDEO -Telegraf u gostima kod Krstića: Od početaka u Mašincu do Garneta, Šeka i nazad do Ratine i Kraljeva\nBobi i Filadelfija zgazili Lejkerse, Dončić diktirao preokret nad Portlandom! (FOTO) (VIDEO)\nBoston demolirao "vanzemaljce" iz Golden Stejta, Filadelfija može bez Bobija, novi dabl-dabl Vučevića! (FOTO) (VIDEO)\nKošarkaši Portlanda spašavani iz zaglavljenog lifta, Lilard pretrnuo od straha (VIDEO)\nO Kobiju, od nekog ko se zbog njega kao mali, zaletao na koš\n(UŽIVO) Trg u Italiji dobija ime po Kobiju Brajantu\nPoznati svetski infektolog za Telegraf.rs: Bio sam u Vuhanu, vlasti su krile istinu


Rusija: Samoproglašeno Kosovo počinje trgovinski rat\nJasan znak neuspjele "kosovske državnosti"\nUvođenjem taksi od 100 procenata na robu iz Srbije i BiH, KiM krši obaveze proistekle iz CEFTA i započinje trgovinski rat u skladu s politikom etničkog čišćenja, navodi se u saopštenju ruskog Ministarstva spoljnih poslova objavljenom na sajtu Ambasade Rusije u Beogradu.\nU saopštenju se navodi da srpsko stanovnišvo na Kosovu "u velikoj mjeri zavisi od robe iz centralne Srbije" i ukazuje da ova "provokacija Prištine predstavlja još jedan jasan znak neuspjele 'kosovske državnosti'" .\nMinistarstvo navodi da EU kao posrednik u dijalogu Beograda i Prištine mora da utiče na kosovske vlasti i postigne hitno ukidanje ove nezakonite odluke koja "vodi ka ozbiljnom pogoršavanju situacije na Balkanu".\nIstiče se takođe "odmjeren odgovor" Beograda na razvoj događaja i želju da se smanje tenzije.\nMinistarstvo navodi i da Priština ne krije činjenicu da je njen potez "osveta za prethodni poraz" kada je Generalna skupština Interpola odbacila zahtjev Kosova da uđe u tu organizaciju.\nTanin zabrinut što je Kosovo uvelo takse\nZbog odluke o povećanju taksi\nSrbima s Kosova prijeti humanitarna katastrofa


Mitsotakis se susreo sa nemačkom ministarkom odbrane i francuskim ministrom finansija\nBy Spiros Sideris / Објављено на: January 24, 2020\nGrčki premijer Kyriakos Mitsotakis imao je u četvrtak uveče u Davosu nekoliko bilateralnih sastanaka, uključujući nemačku ministarku odbrane i predsednicu Hrišćansko-demokratske stranke (CDU) Annegret Kramp-Karrenbauer, kao i francuskog ministra finansija Bruna Le Mairea.\nTokom sastanka sa nemačkom ministarkom odbrane razgovarano je o bezbednosnom okruženju na Mediteranu, situaciji u Libiji i turskim aktivnostima. Grčki premijer je ponovio da bi Grčka trebalo da bude prisutna u narednim fazama procesa o Libiji.\nDrugi deo razgovora sa gospođicom Kramp-Karrenbauer fokusirao se na njen politički angažnam na mestu predsednice Hrišćansko-demokratske partije Nemačke, koja poput Nove demokratije predstavlja ogranak EPP-a.\nU razgovoru sa francuskim ministrom ekonomije i finansija, Mitsotakis je izrazio Le Maireu zadovoljstvo i zahvalnost grčkog naroda zbog podrške koju je dobio od Francuske nakon najnovijih događaja na Mediteranu.\nUzimajući u obzir sastanak grčkog premijera sa francuskim predsednikom Emmanuelom Macronom u Parizu (29. januara), njih dvojica su razgovarali i o Ekonomskom i investicionom forumu o grčkoj ekonomiji, koji će se istog dana održati u francuskoj prestonici.\nMitsotakis je takođe naglasio potrebu za smanjenjem primarnih budžetskih viškova, istovremeno se fokusirajući na mehanizam za izravnavanje, odnosno na proces prenosa viškova iz jedne u drugu finansijsku godinu. / ibna


Republika / AJFONKA OTKAČILA VERENIKA! Spakovala kofere i pobegla iz Beograda sa NJIM!\nPaparaco uslikao je starletu ispred zgrade u kojoj je nekada živela sa partnerom, a nakon što je bacila smeće u kontejner, Tijana je spakovala kofer u svoj automobil i napustila Beograd.\nČini se da se Ajfonka odlično snalazi i bez pomoći muškarca u kući, pa joj nije bio problem da u jednoj ruci nosi kesu, a u drugoj kofer i kućnog ljubimca.\nDa je raskid veridbe nije ni najmanjeporemetio dokazala je seksi stajlingom u kom je krenula na put. Visoke potpetice, mini-suknja i uska majica koja je jedva zadržala njeno bujno poprsje nisu joj smetali\nda prošeta do kontejnera bez obzira na radoznale poglede nekolicine prolaznika.\nSudeći po veličini kofera, ali i tome što je sa sobom povela kućnog ljubimca Koko, jasno je da je starleta ovoga puta zaista stavila tačku na dugogodišnju vezu i da po svaku cenu želi da pobegne od prošlosti. S druge strane, skupocena torba "Luj Viton" svedoči da je šoping najbolji lek za tugu, pa smo tako primetili da starleta ima novi aksesoar od nekoliko hiljada evra. Izvor blizak Tijani kaže da joj nije svejedno zbog raskida, ali je došlo vreme da se posveti sebi.\n- Naravno da joj nije svejedno zbog raskida dugogodišnje veze, ali je odlučila da je došlo vreme da svoje potrebe staviispred potreba drugih ljudi, pa i bivšeg verenika. Sada želi da se osami daleko od Beograda i da vreme provodi u potpunom miru i izolaciji. U poslednje vreme se slabo javlja i prijateljima na telefon, jer joj je potreban mir - kaže izvor blizak starleti za !


Za zapošljavanje u Čačku 35 miliona iz budžeta | Regionalne Vesti | Srbija\nZa zapošljavanje u Čačku 35 miliona iz budžeta\nNa današnjoj sednici Gradskog veća u Čačku usvojen je i predlog akcionog plana zapošljavanja za 2016. godinu.\nNa današnjoj sednici Gradskog veća u Čačku usvojen je i predlog akcionog plana zapošljavanja za 2016. godinu. Za ostvarenje tog plana iz budžeta grada izdvojeno je ukupno 35 miliona dinara, a kod republike za sufinansiranje konkurisaće se za dodatnih 8,8 miliona dinara. Predviđene mere aktivne politike zapošljavanja ove godine su subvencije poslodavcima za zapošljavanje na novootvorenim radnim mestima, subvencije za samozapošljavanje, program stručne prakse i javni radovi.\nU odnosu na 2015., ove godine je za mere aktivne politike zapošljavanja iz budežta grada Čačka izdvojeno pet miliona više sredstava.\nZa otvaranje novih radnih mesta na raspolaganju je 14 miliona dinara, a poslodavac po osobi dobija 220.000, 20.000 dinara više nego prošle godine, dok se za zapošljavanje invalidnog lica dobija 300.000. Za samozapošljavanje izdvojeno je ukupno 12 miliona dinara i sa prošlogodišnjih 160.000 iznos je po osobi uvećan na 200.000 dinara, za samohrane roditelje 250.000 i invalidna lica 300.000 dinara.\nZa programe stručne prakse izdvojeno je pet miliona dianra, a od države će se tražiti dodatnih 4,9 miliona dinara.\nZa javne radove je izdvojeno 4 miliona dinara, a od republike će se tražiti 3,9 miliona dinara. Preporuka Lokalng saveta za zapošljavanje je da se javni radovi ove godine organizuju pre svega u oblasti socijalne zaštite.\nViše o ovoj temi u izveštaju Mirjane Aleksić:\nZa poljoprivrednike 23.4 miliona RSD iz gradskog budžeta\nIzbori 2016: U Požegi proglašeno pet izbornih lista\nUbedljiva pobeda Srpske napredne stranke na izborima u Lučanima\nGradsko veće u Čačku usvojilo izveštaj Komisije za sport o kontroli trošenja sredstava dodeljenih sportskim klubovima\nIzbori2016: DS poklonio 100 ulaznica za koncert Bobana Bjelića\nZaštitnom ogradom poboljšali bezbednost učenika


Projekat “Zlatiborsko – komski pašnjaci” je završen – Zlatibor.News\nReading: Projekat “Zlatiborsko – komski pašnjaci” je završen\nZlatibor.News > Blog > Događaji > Projekat “Zlatiborsko – komski pašnjaci” je završen\nUpdated 2012/05/22 at 9:47 PM\nJuče je u zgradi opštine Čajetina održana završnja konferencija za štampu tima zaduženog za realizaciju projekata „Zlatiborsko-Komski pašnjaci“. Novinarima su se obratili Vladimir Bojović, direktor preduzeća “Zlatiborski ekoagrar“, Dragan Milosavljević, konsultant na projektu i laboratorijski tehničar, Razumenka Lučić.\nProjekat “Zlatiborsko – komski pašnjaci” je imao za cilj stimulisanje ekonomskih aktivnosti u ruralnim oblastima pograničnih regiona, a realizovale su ga opštine Andrijevica u Crnoj Gori i Čajetina u Srbiji. Evropska unija je kroz program CBC SER – MNE za ovaj projekat odobrila 235.110,79 eura. Ovim sredstvima je u opštini Čajetina izgrađena Mikrobiološka laboratorija u Krivoj reci, dok su za farmere iz Andrijevice obezbeđene muzilice i laktofrize.\nRealizacija projekta je trajala 18 meseci, a pored lokalnih samouprava su učestvovala i Udruženje uzgajivača goveda simentalske rase „Zlatiborski simentalac“ (SRB), Farmerska grupa Andrijevica (MNE). Na projektu je sarađivala i Viša poljoprivredna škola Grm iz Novog Mesta u Sloveniji.\nU proteklih 18 meseci, preduzeće “Zlatiborski ekoagrar” je organizovalo: dve radionice za farmere iz naše opštine, posete veterinara farmama kao i studijsko putovanje za farmere u Sloveniju. Kako bi se bolje predsetavila poljoprivredna proizvodnja opštine Čajetina izrađena je internet prezentacija preduzeća koja se nalazi na adresi http://www.ekoagrar.org.\nAli najvažniji deo projekta je izgradnja nezavisne mikrobiološke laboratorije u selu Kriva Reka, koja je počela sa radom u martu ove godine. Ovo je bio dugogodišnji problem proizvođača mleka, koji su do sada zavisili od laboratorija u mlekarama. Oprema za laboratorija je nabavljena od preduzeća Super-lab, laboratorijski nameštaj je kupljen od preduzeća Labobnova iz Pivnice, a računarska oprema od preduzeća Docus iz Čačka.\nLaboratorija je opremljena za obavljanje hemijske i mikrobiološke analize sirovog mleka. Tako da se mogu odrediti mlečna mast, suva materija, proteini i laktoza, a uzorci se mogu testirati i na prisustvo bakterije ešerihija koli. Laboratorijski tehničar Razumenka Lučić istakla da je interesovanje za analizu mleka i mlečnih proizvoda bilo veliko i da je do sada analizirano više od 100 uzoraka mleka i da je uspostavljena dobra saradnja sa mlekarima u Rožanstvu. Treba reći da su u promotivnom periodu analize bile besplatene, dok će u narednom periodu cene biti simbolične.\nKonsultant na projektu, Dragan Milosavljević istakao je da su u toku projekta sarađivali država, proizvođači i lokalna samouprava, što je baza za dalji razvoj poljoprivrede. Opština Andrijevica dobila je u okviru projekta muzilice i laktofrize, a u obe opštine su održane obuke za stočare, da bi se unapredio proces proizvodnje i prerade mleka. Pokazalo se da su obuke već dale rezultate, jer je kvalitet ispitanog mleka na teritoriji Zlatiborskog okruga visok.\nVladimir Bojović, je istakao da je preduzeće “Zlatiborski ekoagrar” sada održivo i bez donacija i da je uspešno realizovalo više projekata, a da se trenutno radi na obezbeđivanju bespovratnih kredita za poljoprivrednike.\nTAGGED: cajetina, Dragan Milosavljević, ekoagrar, kriva reka, laboratorija, razumenka lucic, vladimir bojovic, zlatibor, zlatiborsko-komski pasnjaci\nPrevious Article Vašar u Čajetini\nNext Article Predavanje – prevencija, registar i značaj skrininga


Retro Merkur u Biku i retro Mars u Strelcu » Astro portal\nDatum objave: 2. svibnja 2016.\nOznake:do 22. maja 2016.do 29. juna 2016.retrogradni Marsretrogradni merkur\nMerkur je krenuo retrogradnim hodom sa 23. stepena znaka Bika, a direktan biće ponovno 22. maja, kada će sa 14. stepena krenuti direktnim hodom. Sada mogu uslediti preispitivanja kojom idejom doći do novca i popraviti materijalne prihode.\nRevizija odluka i planova, koji se odnose na praktičnu stranu života. Dok je Merkur retrogradan u znaku Bika sledi faza kada se mislima vraćamo u prošlost i neka prošla vremena, na koji način produktivno iskoristiti neke okolnosti i situacije prema nekim konkretnim i praktičnim ciljevima.\nMože uslediti preispitivanje vezano za egzistencijalna pitanja i kako doći do nekih čvrstih, opipljivih i sigurnih rezultata, koji za svrhu imaju stabilizaciju materijalne strane života. Merkur u znaku Bika se pita – na koji način da sebi obezbedim sigurne prihode, da bih uživao i da bih osetio udobnost i radost života?\nRazmišljanja su usmerena na ideje koje mogu napuniti novčanik, pa ako se bavite nekim hobijem, u ovom periodu možete se preispitivati da upravo tim svojim hobijem popravite svoju materijalnu situaciju.\nAko umete da kuvate, pravite kolače i poslastice, aranžirate cveće i pravite ikebane, ako imate dara za slikanje, muziku, umetnost, možete dodatno poboljšati svoje finansijsku situaciju. Neki se mogu pitati da li da upisuju ekonomiju i finansije, dok drugi baš u ovom periodu na tim studijama mogu ponovo polagati neke ispite, koji su im zaostali u prethodnom periodu.\nMars u znaku Strelca je krenuo retrogradno, i biće u retrogradnom hodu sve do 29. juna, kada će, vrativši se u znak Škorpije, krenuti direktno sa 23. stepena. Sa retrogradnim Marsom sledi preispitivanje svih akcija i poduhvata koje se preduzimaju da bi se neki ideali realizovali. Mars u znaku Strelca ume da preceni svoju snagu, da se zanese bez plana i programa u svom delovanju.\nNeptun napada izazovnim aspektom Marsa i unosi zbunjenost i kolebljivost u cilju, koji želi da osvoji. Mogu uslediti preispitivanja vaših akcija koje preduzimate, da li ćete imati hrabrosti, energije i snage da ulažete u neki svoj san ili projekat.\nOsećaj iscrpljenosti, jer se pitate da li ste spremni i da li imate dovoljno elana da se izborite za svoju slobodu, samostalnost i nezavisnost u pitanjima gde želite da unapredite svoj život. Problem mogu biti emocije, jer osećanja mogu izazivati slabost i osetljivost.\nEmocije se bore sa snagom, ali odlučnost da se čovek bori za neke dobre prilike mogu ga odvesti u zablude. Misleći kako može da se pobedi i izbori za neke više ideale, čovek shvata da je zavistan od neke okolnosti koja ga emotivno drži u šaci.\nSnaga je sa Neptunom slaba, jer emocije smetaju bilo kakvom delovanju i snazi da se neke prepreke prevaziđu, i da se neke stvari kroz izazov Neptuna promene. Osećaj haotičnosti i dezorijentisanosti, jer postoji problem kako pobediti svoju ranjivost i kolebljivost.\nPreispitivanje sledi sa retrogradnim Marsom, da li imate dovoljno snage da idete napred, jer se suočavate sa svojom slabošću i zavisnošću od svog sna ili mašte. Volja je oslabljena i onaj takmičarski impuls čoveka, pa se lako gubi snaga za neke zacrtane ciljeve, koji bi mogli za dovedu do nekih dobrih i povoljnih događaja.\nMožete se u ovom periodu zapitati da li ste preterano delovali u nekom konfliktu. Da li ste zarad nekih vaših viših ciljeva i zbog nečijeg nerazumevanja precenili sopstvene izbore, pa osećanja i razočarenje ometaju vašu snagu na putu do vaše slobode?\nRetrogradni Mars u kvadratu sa Neptunom pokreće borbu sa samim sobom. Borba koja je usmerena unutar čoveka sa njegovim slabostima, koje ga ometaju na putu do napretka, i na tom ga putu hvata umor, iscrpljenost i moguća nepažnja u zanesenosti, a koja može voditi do preterivanja. Borba čoveka sa vedrinom i entuzijazmom, jer kao da se razočarao i izgubio veru i nadu da može da dokaže ispravnost nečega u šta veruje, i za što je spreman da se bori.


ePapir – od šaltera do digitalne transformacije - RSJP : RSJP\nePapir – od šaltera do digitalne transformacije\nNa konferenciji „Od šaltera do digitalne transformacije“, održanoj 8. oktobra 2019. godine, Republički sekretarijat za javne politike predstavio je Program za pojednostavljenje administrativnih postupaka i regulative ePapir. Program je posvećen poboljšanju uslova za poslovanje kroz optimizaciju, modernizaciju i digitalizaciju administrativnih postupaka.\nU prisustvu predsednice Vlade, predstavnika ambasada, državnih i međunarodnih institucija i privrednika, ovom prilikom je predstavljen programa Vlade Republike Srbije „e-Papir“, dosadašnji rezultati i naredni koraci na pojednostavljenju poslovanja u Srbiji i uspostavljanju jedinstvenog mesta sa svim potrebnim informacijama za privredu.\nU svom uvodnom obraćanju Bojana Tošić, direktorka Republičkog sekretarijata za javne politike, navela je da je jedan od osnovih ciljeva ePapira da se kroz analizu ukinu nepotrebne procedure i menjaju propisi kako bi postupke učinili jednostavnijim i time rasteretili privredu. Ovaj proces obuhvata postojeće postupke na republičkom i pokrajinskom nivou, koji se odnose na privredne subjekte, a krajnji rezultat jeste da čitava privreda može svoje administrativne obaveze završiti online iz sopstvene kancelarije. Kroz ukidanje samo 2 postupka u Fondu penzijskog i invalidskog osiguranja, uspostavljenjem komunikacije tri sistema, Poreske uprave, Centralnog registra obaveznog socijalnog osiguranja i PIO fonda, ostvarena je ušteda za privredu od skoro 30 miliona evra na godišnjem nivou. Obraćajući se prisutnima, sa ponosom je istakla da ePapir predstavlja zajednički projekat Vlade i privrede i dodala da konsultacije sa privredom moraju postati pravilo.\nPremijerka Ana Brnabić se osvrnula na anketu 1000 preduzeća, istraživanje koju je uradio USAID Projekat saradnje za ekonomski razvoj, gde je zapaženo da je porastao procenat privrednika koji su se izjasnili da je predvidivost poslovanja u Srbiji povećana u poslednjih 12 meseci. Od velikog je značaja podatak da se čak 74% preduzeća saglasilo da javna uprava u 2019. godini radi efikasnije nego pre godinu dana, a 72% malih i srednjih preduzeća smatra da je porasla transparentnost poslovanja u Srbiji. Od 2017. godine, kada je pušten u rad sistem za automatsku razmenu podataka, preko 5,3 miliona podataka je elektronski razmenjeno u okviru javne uprave, što znači da isti taj broj papira nije štampan, i da se već u tome ogleda ušteda koja je ostvarena i za privredu i za javnu upravu. Na ovaj način, građani i privreda više neće biti kuriri državi, već će država ovaj posao obavljati za njih, a legendarne rečenice „fali ti još jedan papir“ i „gde je pečat“ će otići u zaborav.\nŠef delegacije EU u Srbiji, Sem Fabrici, pozdravio je napore Vlade RS na uspostavljanju efikasnije javne uprave i istakao zadovoljsto uvođenja modernih i efikasnih regulatornih okvira koji najviše znače malim i srednjim preduzećima, jer se u njima nalazi dve trećine radnih mesta u Srbiji. „Srbija svakako ide u pravom smeru“, istakao je Fabrici i prisutnima poručio da je ovo početak jednog velikog posla na kome je potrebno svi zajedno da radimo.\n“Kvalitet javnih usluga je veoma dobar indikator dobre uprave. Zadovoljstvo sa javnim upravama, kao što je E-uprava, se direktno prevodi u poverenje u rad Vlade. Efikasna administracija i pouzdano susedstvo su osnova za investitore pri odlučivanju za investiranje u jednu zemlju“ – poručio je Tomas Šib, ambasador Savezne Republike Nemačke.\nMinistarstvo za rad, zapošljavanje, boračka i socijalna pitanja, kojim rukovodi ministar Zoran Đorđević, prvo je premestilo svoj servis i aplikacije u jedinstven Data centar i svu dokumentaciju objedinilo na jednom mestu. „U sledećoj godini planiramo da uvedemo kompletnu digitalizaciju socijalne zaštite, uvodimo „Document Management System-DMS“ sistem koji već postoji u Republičkom fondu za penzijsko i invalidsko osiguranje i Nacionalnoj službi za zapošljavanje, jer želimo da svi dokumenti koji se prenose budu dostupni i vidljivi svima, naravno, u skladu sa ovlašćenjiima“, rekao je ministar.\nReforma koja se sprovodi u okviru pomenutog ministarstva bila je i povod da se ministru Zoranu Đorđeviću dodeli nagrada za Lidera u modernizaciji i transformaciji javnih usluga, kao priznanje za dosadašnje rezultate.


Honda HR-V Sport sa 180 ks na proleće u prodajnim salonima - Auto Republika\nNovajlija dobija 1,5-litarski motor iz Civica, kojim smo bili oduševljeni prilikom testa.\nHonda HR-V porodici dodaje i Sport model, koji dolazi u okviru unapređenja za 2019. Pogonjen 1,5-litarskim turbo benzincem iz Civica, nova verziija će ponuditi više sportskog momenta i naravno dinamičniju vožnju.\nŠto se spoljnjeg izgleda tiče, Sport se izdvaja crnom maskom hladnjaka, koja jasno odstupa od hromiranog rešenja na standardnom modelu. To je estetska formula koja se nastavlja i kada je o zadnjem delu vozila reč, sa sjajno crnim elementom koji se pruža duž zadnjih vrata i zatamnjenim kućištima zadnje signalne grupe.\nTu su i obloge na lukovima točkova i „agresivniji“ zadnji odbojnik, uz neizbežne dvostruke završetke izduvnih cevi. Eksterijer zaokružuju, za ovaj model jedinstveni, crni naplaci od 18 cola.\nKada govorimo o unutrašnjosti, automobil dobija standardna sedišta za 2019., koja su dizajnirana da pruže bolje držanje tela, ali su i estetski doterana sa crno-tamno crvenim tapacirungom.\nKompletne specifikacije tek treba da budu obelodanjene, ali ono što znamo je da motor isporučuje 180 ks, kao i da su ogibljenje i sistem upravljanja unapređeni u cilju kvalitetnijeg vozačkog iskustva.\nHonda je HR-V Sportu podarila i „Performance Damper“ tehnologiju, primenjenu i na zadnjem i na prednjem oslanjanju. Ovaj sistem se odupire kretanju automobila u krivinama, kao i preko rupa i neravnina, održavajući vozilo stabilnijm.\nSport takođe karakteriše kalibracija upravljača sa Hondinim „Agile Handling Assist“ sistemom. Korišćenjem varijabilnog elektro serva se menja odziv na volanu u zavisnosti od parametara kao što su brzina i ugao upravljanja. Honda kaže da automobil pruža „stalan stabilan odziv pri manjim uglovima i uglađenij odziv pri većim uglovima upravljanja“.\nAutomobil standardno dolazi sa šestostepenim menjačem, ali je dostupan i CVT. Cenovna lista tek treba da bude objavljena, ali isto tako, HR-V Sport ne treba očekivati u prodajnim salonima pre proleća.\ntagovi: honda HR-V krosover noviteti suv\nprethodni Porsche ipak neće u ponudu stavljati hibridni 911 dok se ne unapredi tehnologija baterija\nsledeći Volkswagen predstavio sopstveni biodizel\nJoš da vidimo cenu kod Delte 🙂


Pergado F® 45 WG - Agrosava | zaštita bilja, preparati za zaštitu\nLokal sistemični fungicid za suzbijanje plamenjače vinove loze.\nKombinovani preparat sa preventivnim i kurativnim delovanjem\nDve aktivne materije obezbeđuju bolju efikasnost i dužu zaštitu\nPreparat nije fitotoksičan za useve\nAktivna materija: Mandipropamid 50 g/kg + folpet 400 g/kg\nGrupa: Mandelic acid amides; Ftalimidi\nKlasifikacija rezistentnosti: 40 + M04\nKoličina primene: za suzbijanje prouzrokovača plamenjače vinove loze (Plasmopara viticola), u količini 2-2,5 kg/ha, uz utrošak vode do 1000 l/ha.\nVreme primene: tokom vegetacije, najviše četiri tretiranja.\nObezbeđuje efikasnu zaštitu lista i bobica, odnosno grozda od plamenjače.\nPergado F® 45 WG se može mešati sa drugim sredstvima za zaštitu bilja, osim sa insekticidima izrazito kisele reakcije. Kada se Pergado F® 45 WG meša sa tečnim formulacijama pesticida, potrebno je prvo njega rastvoriti u manjoj količini vode, a zatim uz dodavanje vode dodati i tečni preparat.\nO mogućnosti mešanja ovog sredstva sa drugim sredstvima, redosledu mešanja i drugim detaljima, raspitati se kod zastupnika.\nPergado F® 45 WG specijalizovan je za suzbijanje plamenjače vinove loze (Plasmopara viticola).\nPreporučuje se preventivna primena, pre nastanka infekcije, najčešće u vreme cvetanja i precvetavanje i početka formiranja bobica, a najkasnije pri pojavi prvih simptoma bolesti. Za određivanje momenta tretiranja pratiti preporuke prognozno-izveštajne službe.\nMože se primenjivati u svim tipovima prskalica i atomizera. Prilikom tretiranja poštovati vodozaštitne zone i sprečiti kontaminaciju vodotoka, bunara, jezera i izvorišta voda, tretirajući najmanje 20 m udaljeno od njih. Tretiranje iz vazduhoplova nije dozvoljeno.\nPreparat nije fitotoksičan za useve, odnosno zasade u kojima je dozvoljena primena, ukoliko se primeni prema uputstvu proizvođača.


Tadić: Nema mesta ni likovanju ni revanšizmu – Nadlanu.com\nBEOGRAD, 21. aprila 2011. (Beta) - Predsednik Srbije Boris Tadić rekao je povodom haških presuda hrvatskim generalima Anti Gotovini i Mladenu Markaču da je neprimeren i nedopustiv bilo kakav revanšizam kojim bi mogla biti ugrožena bezbednost Srba u Hrvatskoj i ocenio da je suočavanje s prošlošću "neminovnost" za sve narode bivše Jugoslavije.\n"Nema mesta ničijem likovanju. Neprimeren je i nedopustiv, takođe, bilo kakav revanšizam kojim bi mogla biti ugrožena bezbednost Srba u Hrvatskoj. Iskreno se nadam da do toga neće doći", rekao je Tadić u intervjuu za sutrašnje izdanje Blica.\nOn je kazao da suočavanje sa prošlošću mora biti "trenutak kada svi počnemo da se ogledamo u tuđoj muci" i da svi zajedno moramo ući "u zajednicu evropskog mira, u najveći mirovni projekat u istoriji čovečanstva - u Evropsku uniju".\n"Za mir se moramo izboriti. Suočavanje sa prošlošću je za sve narode bivše Jugoslavije, kao i za novonastale zemlje, bolna neminovnost. Neminovnost su i sudski procesi koji krivce osudjuju određujući počiniocima teških zločina adekvatne kazne", rekao je predsednik Srbije.\n"Ipak smo kao društvo, polako ali sigurno, prolazili kroz sopstvenu katarzu. Prihvatili smo da je istina jedini lek za sve što se dešavalo i da je kažnjavanje krivaca onaj minimum koji dugujemo žrtvama i njihovim porodicama, ali i našoj zajedničkoj budućnosti", rekao je Tadić.\n"Ubeđen sam da kroz istu takvu katarzu, kroz suočavanje sa istinom mora proći svaki učesnik u sukobu iz vremena raspada Jugoslavije", naveo je Tadić.


LSV: Decentralizovati EPS i vratiti Elektrovojvodinu | Autonomija\nLSV: Decentralizovati EPS i vratiti Elektrovojvodinu\nKrajnji trenutak da se priznaju promašaji\nPoslanik Lige socijaldemokrata Vojvodine (LSV) u Skupštini Vojvodine Robert Kolar izjavio je danas da ta stranka i danas zahteva da se Elektrovojvodini vrati status preduzeća koje je zaduženo za snabdevanje električnom energijom i brigu o potrošačima električne energije na teritoriji Vojvodine.\nKolar je u pisanoj izjavi ocenio da je, ako je reorganizacija unutar EPS već konstantna i neminovna, krajnji trenutak da se priznaju promašaji i da se umesto jednog operatora distributivnog sistema, uspostavi više, od kojih bi jedan svakako bila Elektrovojvodina.\n“Bilo da je tačna vest objavljena u pojedinim medijima da je zbog greške sa slanjem računa za jun EPS na gubitku 17 miliona dinara, ili je u pravu menadžment EPS koji tu vest demantuje, činjenica je da takva greška do skora nije bila ni zamisliva. Činjenica je, takođe, da se jedna zbrka sa računima već dogodila septembra 2013. godine, na početku rada novog preduzeća EPS snabdevanje”, istakao je funkcioner LSV.\nOn je dodao i da, dok je Elektrovojvodina bila zadužena za snabdevanje potrošača električnom energijom na teritoriji Vojvodine, do takvih propusta nikako nije moglo doći.\n“Uostalom, procenat naplate električne energije kod Elektrovojvodine bio je oko 98 procenata, i kao takav najveći od svih privrednih društava u Srbiji, što je svakako bila posledica dobre i kvalitetne ponude od strane Elektrovojvodine”, naveo je Kolar.\nOn je ocenio i da vraćanje Elektrovojvodine treba da bude predviđeno novim zakonom o upravljanju EPS-om, koji se odavno čeka, sve do trenutka dok kompletna imovina koja je, kako je naveo, Vojvodini oteta od strane Miloševićevog režima, ne bude vraćena.\nGI SDP: Još nema odgovora ko je ubio Olivera Ivanovića\nTreći osnovni sud: SNS da plati 300.000 dinara Draganu Đilasu


RTS :: Tasovac: Tehnologija bez novih ideja gomila govžđurije\nDruštvo Tasovac: Tehnologija bez novih ideja gomila govžđurije\nutorak, 15. sep 2015, 12:05 -> 13:15\nTasovac: Tehnologija bez novih ideja gomila govžđurije\nOsećaj odgovornosti mora postati tačka konsenzusa države, svih aktera medijske scene, kao i regulatornih i samoregulatornih tela, izjavio je ministar kulture i informisanja Ivan Tasovac, otvarajući konferenciju "Digital 2015" i poručio da je tehnologija, bez kvalitetnih sadržaja, novih ideja i odgovornosti, ipak "samo gomila gvožđurije".\nIvan Tasovac je, na Regionalnoj konferenciji o trendovima u telekomunikacijama i medijima, izjavio kako povremeno ima osećaj da živi u doba digitalne anarhije, mada, kako kaže, situacija nije mnogo bolja ni u tradicionalnim medijima, prenosi Fonet.\nPrema njegovim rečima, sve to za posledicu ima upadljivi gubitak poverenja javnosti u medijske sadržaje.\nU potpunosti svestan obaveze koju vlasnici medija imaju prema profitu, apelujem na uvođenje višeg stepena društvene odogovornosti, rekao je Tasovac, pozivajući medije da misle o deci i kakve im kulturne i ljudske vrednosti plasiraju.\nSvi mi zajedno, glavni i odgovorni urednici medija, kao i njihovi vlasnici, veliki oglašivači, Regulatorno telo za elektronske medije, Savet za štampu i Ministarstvo kulture i informisanja, imamo dužnost da striktno i bez izuzetka poštujemo i medijske zakone i profesionalne, novinarske kodekse, poručio je Tasovac.\nTasovac smatra da je to način da svi građani bez osećaja stida, mogu da se kroz medije informišu, obrazuju i, zašto da ne, zabave.\nDigitalne tehnologije su dramatično izmenile stvarnost, ocenio je Tasovac i upozorio da će mediji, ukoliko se ne prilagode novoj stvarnosti, izgubiti korak sa vremenom, publikom i oglašivačima, ali i sa svojom osnovnom misijom da sadržaje što šire učine dostupnim.\nTehnologija je tu da u prvi plan istakne sadržaje, a mediji žive od sadržaja, napomenuo je Tasovac i konstatovao da su promene oko nas toliko brze da ih teško prati i naše saznanje, a kamoli zakonska regulativa.\nSvakodnevno se suočavamo sa novim izazovima, koji veoma često postaju poligon za govor mržnje ili širenje dezinformacija, ukazao je Tasovac, umesto da internet i nove tehnologije budu generatori znanja.\nAko se, kao društvo, izborimo za odgovornost prema sebi, ali i javnom interesu, dobićemo medije koji će postati tačka zlatnog preseka informisanja i kulture, zaključio je Tasovac.\nNa konferenciji "Digital 2015", u organizaciji Kolor pres grupe i časopisa The economist u beogradskom hotelu Metropol biće održano pet panela i sedam prezentacija o izazovima sa kojima se suočavaju telekomunikacije, mediji i marketing.


Savet bezbednosti UN sazvao hitnu sednicu\nSavet bezbednosti UN sazvao hitnu sednicu\n28 avgusta 2014\nSavet bezbednosti Ujedinjenih nacija održaće kasno popodne hitan sastanak o krizi u Ukrajini, posle izveštaja da je Rusija poslala hiljade vojnika kako bi podržala proruske snage na istoku Ukrajine. Rusija negira te izveštaje, dok raste broj žrtava u sukobima.\nPrema tvrdnjama NATO-a, najmanje 1.000 vojnika nalazi se na terenu, kao podrška proruskim snagama, koje se bore protiv vlasti u Kijevu od aprila, dok Rusija insistira da na teritoriji Ukrajine nema njenih vojnika, preneo je AfP.\nVlasti u Kijevu, saopštile su u sredu da je ruska vojska preuzela kontrolu nad ključnim pograničnim gradom Novoazovskom, kao i nad više okolnih sela duž jugoistočnog graničnog pojasa.\nUkrajinska vojska takođe tvrdi da je ruski bataljon postavio svoje punktove u blizini sela u istoj oblasti.\nTakođe danas, američki predsednik Barak Obama, sastaće se s visokim zvaničnicima nacionalne bezbednosti, s kojima će razgovarati o optužbama da je Rusija poslala vojsku u Ukrajinu, kao i o mogućnosti napada na Siriju, protiv pripadnika Islamske države.\nOptužbe Kijeva da ruska vojska učestvuje u borbama u jugoistočnoj Ukrajini na strani proruskih separatista dodatno su zaoštrile odnose Moskve sa Zapadom i zasenile današnje izveštaje o granatiranju Donjecka, gde je poginulo 11 osoba.\nPrema tvrdnjama koje je izneo ukrajinski predsednik Petro Porošenko “ruske trupe ušle su na teritoriju Ukrajine”, zbog čega je on odložio planiranu posetu Turskoj i sazvao hitan sastanak Saveta za bezbednost i odbranu, prenele su agencije.\n„U toku je kontraofanziva ruskih trupa i jedinica proruskih snaga na jugoistoku Ukrajine“, saopštio je ukrajinski Savet.\nNato je potvrdio učešće ruskih trupa u borbama u Ukrajini, navodeći da se na strani separatista bori više od 1.000 ruskih vojnika.\n„Oni podržavaju separatiste, bore se zajedno sa njima i među njima“, rekao je neimenovani oficir Nato koji je ocenio da je aktivnost pripadnika ruske vojske u Ukrajini pojačana poslednjih nedelja.\nEvropska unija pozvala je tim povodom Moskvu da obustavi svaku formu neprijateljstva na granici „što uključuje i promet oružja i vojske u Ukrajinu“.\nPrema rečima Maje Kocijančić, portparolke visoke predstavnice za spoljnu politiku i bezbednost EU, Ketrin Ešton, Brisel je „duboko zabrinut poslednjim razvojem događaja, uključujući izveštaje o onom što se događa na terenu“.\nMinistri spoljnih poslova EU će se sutra i u subotu sastati u Milanu na neformalnom sastanku na kom će, takođe, biti reči o ukrajinskoj krizi.\nNemačka kancelarka Angela Merkel je u telefonskom razgovoru rekla ruskom predsedniku Vladimiru Putinu da izveštaji o novim upadima ruske vojske na teritoriju Ukrajine moraju biti razjašnjeni, saopštio je njen portparol Štefen Zajbert.\n„Najnoviji izveštaji o prisustvu ruskih vojnika na ukrajinskoj teritoriji moraju biti objašnjeni. Ona je istakla da Rusija ima veliku odgovornost da smiri situaciju i da nadgleda svoje sopstvene granice“, naveo je Zajbert u saopštenju.\nAmbasador Ukrajine u EU Kostantin Jelisijev pozvao je danas na vojnu pomoć Brisela „velikih razmera“.\nOrganizacija za evropsku bezbednost i saradnju (OEBS) održala je danas vanrednu sednicu na temu razvoja situacije u Ukrajini, nakon što su se pojavili izveštaji da su ruske snage prešle ukrajinsku granicu i ušle na teritoriju te zemlje.\nUkrajinski predstavnik u Organizaciji za evropsku bezbednost i saradnju (OEBS) Igor Prokopčuk saopštio je kako su ruske snage zauzele grad Novoazovsk, ocenjujući to kao „direktnu invaziju ruske vojske na jugoistok Ukrajine“ i akt agresije.\nRuski predstavnik u OEBS Andrej Kelin negirao je međutim tvrdnje o učešću ruske armije u oružanim sukobima u Ukrajini, navodeći da te „optužbe nemaju smisla“.\nKelin je takođe istakao kako Rusija ne snabdeva proruske aktiviste u Ukrajini vojnom opremom.\nAmerički ambasador u Kijevu Džefri Pjat rekao je da „poveći broj ruskih vojnika direktno interveniše u borbama na ukrajinskoj teritoriji“, dodavši da je Moskva „direktno umešana u sukobe“ i da je uputila svoje najnovije vazduhoplovne odbrambene sisteme, uključujući SA-22.\nPortparol Stejt Departmenta Džen Psaki rekla je da je Vašington svestan „nespremnosti ruske vlade da kaže isitnu čak i kada njeni vojnici uđu skoro 50 kilometara unutar Ukrajine“.\nPsaki je dodala da bi američki predsednik Barak Obama i državni sekretar Džon Keri mogli da iznesu eventualne mere protiv Rusije na samitu NATO iduće nedelje u Velsu.\nUkrajinski premijer Arsenij Jacenjuk pozvao je danas SAD, EU i zemlje G7 da zamrznu rusku imovinu dok se ruske snage ne povuku sa teritorije Ukrajine.\nJacenjuk je, na sednici vlade, zatražio od „SAD, EU i zemalja G7 da zamrznu rusku imovinu i finansije sve dok Rusija ne povuče oružane snage, opremu i agente“.\nVođa proruskih aktivista iz Istočne Ukrajine Aleksandar Zaharčenko izjavio je kako pripadnici ruske vojske tokom odsustva dolaze da se bore protiv ukrajinske vojske, objavila je ruska državna televizija.\n„Među nama se bore vojnici, koji radije svoj odmor provode sa nama, među braćom, koja se bore za svoju slobodu, nego na plaži“, rekao je Zaharčenko.\nPrema izveštajima iz Donjecka, ukrajinska vojska je sinoć izvela artiljerijski napad na grad pri čemu je najmanje 11 ljudi poginulo.\nIzvori iz Donjecka naveli su da su granate teško oštetile gradsku bolnicu i nekoliko stambenih zgrada, kao i da ukrajinski avioni nadleću grad i dostavljaju pomoć iz vazduha trupama koje su blokirane na području aerodroma.


Martinović: Stopa nezaposlenosti u Srbiji skoro kao u Evropi?! - juGmedia\nStopa nezaposlenosti u Srbiji iznosi trenutno 11,8 odsto što je najmanje u poslednjih 20 i više godina, izjavio je u Nišu direktor Nacionalne službe za zapošljavanje Zoran Martinović.\nPrema njegovim rečima, Srbija se po stopi nezaposlenosti približila evropskom proseku.\n„Na evidenciji Nacionalne službe za zapošljavanje sada se nalazi 622.000 lica, što je u odnosu na isti period prošle godine manje za devet odsto“, izjavio je Martinović na Sajmu zapošljavanja organizovanom u okviru Foruma naprednih tehnologija.\nMartinović je kazao da je smanjenje broja nezaposlenih u direktnoj vezi sa povećanjem zaposlenosti, mada su i drugi faktori uticali na smanjenje broja nezaposlenih.\n„Za prvih devet meseci preko 200.000 lica prijavljeno je na obavezno socijalno osiguranje, a prethodno su bili na našoj evidenciji. Broj zaposlenih povećan je za 2,4 odsto u odnosu prvih devet meseci prošle godine“, naglasio je Martinović.\nOn je kazao da se na našem tržištu rada traže stručnjaci iz oblasti informaciono-komunikacionih tehnologija, inženjeri mašinstva, elketronike, biomedicine, ali i lica koja imaju konkretna znanja i veštine poput zidara, bravara, keramičara, konobara i vozača.\nMartinović je rekao da se u većini gradova i opština u Srbiji privode kraju programi aktivnih mera zapošljavanja, ali da u još ponekom mestu poslodavci i nezaposleni mogu da iskoriste podsticajna sredstva za zapošljavanje.\nOn je kazao da su se sajmovi zapošljavala pokazali kao odlična mera za zapošljavanje i dodao da se na sajmovima ove\ngodine predstavilo oko 1.600 poslodavaca koji su ponudili oko 10.000 radnih mesta.\nGradski većnik Mihajlo Zdravković rekao je ovom prilikom da je u Nišu broj nezaposlenih smanjen na 28.500.\nZdravković je izjavio da će u narednih nekoliko godina u Nišu biti završeni pogoni četiri velike kompanije, a nakon toga očekuje se da broj nezaposlenih u Nišu bude smanjen za 7.000.\n20.10.2017. u 08:10\nJaooo, ne mogu više da verujem!!! Da li misliš na one što rade silom prilika u slovačku za 400E ili na one što su pobegli iz zemlje ili one koji se više ne prijavljuju zavodu jer nema svrhe ili oni što su zakasnili jedan dan pa ih brišete, na koje??? Pustite statistiku i izađite među ljude pa ćete videti evropski prosek!!!


Vakcina je dala dobar odgovor kod starijih od 75 godina i kod ljudi koji imaju hronične bolesti, kao i kod ostalih ljudi, preneo je BBC.\nBritanska Služba za nacionalnu statistiku (ONS) i univerzitet u Oksfordu su otkrili još jači imuni odgovor kod svih ljudi posle dve doze.\nIstraživači, podeljeni u dve studije koje još nisu pregledane i objavljene, bazirali su rezultate na testovima na korona virus kod 370.000 ljudi u Velikoj Britaniji, što je najveće istraživanje do sada.\nU prvoj studiji, ljudi koji su vakcinisani jednom dozom AstraZeneke ili Fajzera su imali 65 odsto manje šanse da obole od kovid-19.\nTri nedelje nakon prve doze, počev od decembra 2020. i početka aprila 2021, broj infekcija sa simptomima je pao za 74 odsto, dok je broj infekcija bez simptoma pao za 57 odsto.\nOsobe koje su primile obe doze Fajzera imaju 90 odsto manje šanse da budu zaražene korona virusom, ali procenat nije mogao da bude određen za AstraZeneku, jer je malo ljudi učestvovalo u studiji, s obzirom na to da je razmak između dve doze 12 nedelja, a i kasnije je krenula vakcinacija tom vakcinom.\nStudija je pokazala da su obe vakcine efikasne i protiv britanskog soja.\nPROCURELI DETALJI TAJNIH DOGOVORA Kako je Velika Britanija nadmudrila EU u bici za vakcine


Zlatibor se razvija kao centar banjskog i ski turizma - Regionalni portal Turistička Prizma\nTurizam, Vesti / June 18, 2021 June 18, 2021\nOpština Čajetina objavila je poziv na rani javni uvid u izmene i dopune Plana generalne regulacije za naselje Zlatibor – II faza kojim se želi formirati temelj za budući razvoj turizma na ovoj atraktivnoj destinaciji.\nCilj izrade plana jeste prevazlaženje postojećih ograničenja koja postoje na ovom području koje obuhvata više od 9.000 ha površine. Predviđena je izmena postojećih saobraćajnica kako bi putevi bili prilagođeni faktičkom stanju i objektima koji će biti građeni na terenu. Takođe, navodi se i da nova generalna regulacija terena treba da doprinese promeni namene brojnih površina koje će u budućem periodu biti predviđeni za izgradnju objekata za smeštaj turista. Za ovu namenu predviđeno je oko 2.000 ha površine.\nKada je razvoj turizma u pitanju, očekivanja su da će na Zlatiboru biti dalja investiranja u proširenje kapaciteta. U planju je uključivanje vazdušne banje Zlatibor u sistem priznatih međunarodnih lečilišta. Izgradnja novih i savremenih smeštajnih kapaciteta ubrzala bi ovaj posao. Pored smeštaja, kako navode iz opštine Čajetina, potrebno je poraditi i na sadržaju. Za unapređenje ovog aspekta planira se organizovanje rekereativnih sadržaja uz održavanje domaćih i međunarodnih seminara i programa.\nPored banjskog turizma, u narednom periodu pažnja će biti posvećenja i razvoju zimsko-sportsko-rekereativnog turizma sa ciljem intenzivnijeg dolaska skijaša. Za tu svrhu planira se izgradnja hotela visoke kategorije, žičare i neophodne pristupne saobraćajnice.\nZa privlačenje većeg broja posetilaca potrebno je unaprediti sadržaje koji će privući turiste da posete Zlatibor. Prema definisanim ciljevima, koji su objavljeni u Planu detaljne regulacije, planira se organizacija brojnih zimskih sportova (hokej na ledu, boćanje na ledu, karling…), zatim uređenje izletišta, pešačkih staza, ali i stvaranje kamp prostora za one posetioce koji na malo drugačiji način žele da uživaju u čarima planinskog turizma.\nAmbicije za unapređenje turističke ponude na Zlatobru mogu početi da se ostvaruju tek onog momenta kada se reguliše infrastruktura i namena zemljišta na kojem će se širiti postojeći kapaciteti. Sa takvim zaključkom predstavjen je i novi Plan generalne regulacije opštine Čajetina za naselje Zlatibor II.\n← Caepe Diem beach, na ostrvcetu prekoputa grada Hvara\nOd sada testiranje i na Aerodromu Nikola Tesla →


Mediji Archives - Miša Mihajlo Kravcev\nSlike našeg umetnika Mihajla Miše Kravceva među delima najznačajnijih savremenih slikara na SKY TV-u Slike Miše Mihajla Kravceva predstavljaju se na SKY TV-u u specijalizovanoj emisiji profesora doktora Đorđa Grasa. Đorđo Graso, kao jedan od najčuvenijih i...\nPisao sam kako sam po Beogradu tražio „Proleće jednog lava“, jer u to vreme su se i one najpotrebnije stvari teško nalazile. Centar grada, drveni lift u kavezu od žice, koji sigurno pamti i nemačka i saveznička bombardovanja, kancelarije u kojima se ne vide...\nPriznati beogradski slikar, Miša Mihajlo Kravcev nastavlja da učestvuje na većini važnijih međunarodnih izložbi u Evropi. Posle revijalnog nastupa u Veneciji na Bijenalu i Velike Božićne Izložbe, Kravcev će ovoga puta izlagati na velikoj internacionalnoj izložbi koja...\nSlike Miše Mihajla Kravceva prodaju se na svim kontinentima. Nastupio je na zajedničkoj revijalnoj izložbi za vreme 58. Bijenala umetnosti u Veneciji, na poziv stalnog selektora, Đorđa Grasa (Giorgio Grasso). “To ne znam ni sam tačno da objasnim, ali činjenica...\nMiša Mihajlo Kravcev: Slikarstvo govori jezikom duše koji je univerzalan Nakon izuzetno uspešne 2019. godine – samostalne izložbe slika u Milanu, učešća na 58. Venecijanskom bijenaleu, zatim i izložbe u Beogradu, objavljene monografije i knjige “Velmer, raznosač...


KomunikArt traži saradnicu/ka na poslovima asistentkinje/a za odnose s javnošću – KomunikArt – The art of communicating art\nPrednost će imati kandidatkinje/kandidati sa znanjem engleskog jezika i završenim Fakultetom političkih nauka, Fakultetom dramskih umetnosti, Filološkim fakultetom (ili srodnim fakultetom koji se bavi medijima i komunikacijama).\nPosebno ćemo vrednovati kandidatkinje/kandidate koji aktivno prate dešavanja na kulturnoj sceni u zemlji i inostranstvu, sa akcentom na film i vizuelne umetnosti, kao i one koji poznaju gramatiku i pravopis.\nNudimo usavršavanje u timu iskusnih profesionalaca, sa 20-ogodišnjim iskustvom u medijima i odnosima s javnošću u kulturi.\nIzabrana/i kandidatkinja/kandidat biće angažovan/a na određeno vreme po ugovoru, uz mogućnost stalnog zaposlenja.\nZanteresovane kandidatkinje i kandidate molimo da pošalju CV na e-mail adresu office@komunikart.rs, najkasnije do petka, 3. septembra u ponoć. Kandidatkinje i kandidate iz užeg izbora kontaktiraćemo do 8. septembra mejlom.\nasistentKomunikartOdnosi sa javnošćuPosaoPR menadžer\nPrevious Previous post: Strip autori Ilija Jakovljević i Kler Bro izabrani na drugom konkursu Ukrštenih umetničkih rezidencija između Srbije i Francuske\nNext Next post: Strip selekcija “Comix Together” posvećena Jozefu Bojsu na Nova Festivalu u Pančevu


Srbija će usvojiti Zakon o gej registrovanim partnerstvima! | Vestinet.rs\nPočetna AKTUELNO\tSrbija će usvojiti Zakon o gej registrovanim partnerstvima!\nOn je tokom konferencije „LGBT+ zajednica u eri populizma: Nakon 2020“ kazao da je usled populizma u Evropi moguće da dodje do nazadovanja prava LGBT zajednice, kao što se u Sjedinjenim Američkim Državama dešava.\nZamenica ambasadora Nemačke u Srbiji Dorotea Gizelman ocenila je da je populizam veliki problem za prava LGBT zajednice u Evropi, a kao primer navela je desničarsku stranku Alternativa za Nemačku.\n„Jedna članica te stranke je lezbejka u braku sa ženom koja nije plavih očiju niti plave kose.\nKako se to poklapa sa politikom koju promoviše Alternativa za Nemačku“, upitala je ona.\n„Ono što svako od nas može da učini jeste da dozvoli drugima da budu ono što žele i da veruju ono što žele“, rekao je.\nProgramski menadžer Delegacije Evropske unije u Srbiji Ekmel Cizmecioglu istakao je da je danas sve više prisutna ksenofobija prema manjinama, a da u menjanju takvog mišljenja najveću ulogu imaju mediji.\nCivil Rights Defendersgej brakoviGoran MiletićLGBTSRBIJAzajednicazakon


Ovaj ruski medij navodi i da su pretnje projektom „velike Albanije“ i mogućim pogromom Srba. Navode da su albanske težnje bile jedna od glavnih tema razgovora ruskog predsednika Vladimira Putina sa njegovim srpskim kolegom Aleksandrom Vučićem, kada su se sreli u ponedeljak u Pekingu.\n- Ako su predizborne prognoze tačne, naša stranka će pobediti na izborima i odlučivaće o tome ko će biti novi premijer. Naš glavni kandidat je bivši predsednik pokreta Aljbin Kurti - poručili su iz pres službe Samoopredeljenja.\nPortal prenosi procenu stručnjaka koji kažu da će nakon izbora vlast u Prištini formirati radikalni nacionalisti koje za velikoalbanske planove imaju podršku Zapada, a cilj im je slabljenje pozicije zemalja u regionu koje žele da vode nezavisnu spoljnu politiku. Pre svega se misli na Srbiju, koja odbija da uđe u NATO i tesno sarađuje s Rusijom.\nŠef srpske diplomatije Ivica Dačić vidi opasnost i od drugih učesnika na kosovskim izborima.\n- Ko god da pobedi, radiće na stvaranju „velike Albanije“. To je politika svih Albanaca u regionu - upozorio je Dačić\nPobeda Samoopredeljenja sigurno bi bila ozbiljan alarm i za Srbiju i za Evropu, smatra direktor Međunarodnog instituta za bezbednost Orhan Dragaš. Kako napominje, glavni program ovog pokreta je ujedinjenje svih Albanaca:\n- Ali u eventualnom takvom ishodu izbora na Kosovu, EU i SAD treba da znaju kako da reše problem koji su sami napravili na Kosovu, bezuslovno podržavajući nezavisnost Kosova.\nKosovski predsednik Hašim Tači najavio je ponovno pisanje istorije, i to, kako je naveo, na osnovu objektivnosti i naučne tačnosti“.\n- Još se smatra da se može učiniti više, da se razluči potpuna istina i doprinos i uloga Kosova u nezavisnosti Albanije, ulozi Kosova u periodu između dva svetska rata - izjavio je Tači.\nAmeričke diplomate u Prištini upozorile su političke stranke da osobe koje su predmet optužnica i kazni ne bi trebalo da budu uključene na izborne liste, piše Koha ditore. Portparol američke ambasade u Prištini Majkl Šon izjavio je da se ambasada nada da se na listama neće naći svi koji su „obojeni“ korupcijom.\n- Kao što je američki ambasador u Prištini Greg Delavi rekao, veoma je važno da sve političke partije vide koga će uključiti na listu svojih kandidata - rekao je Šon.\nOVAKO GOVORI HARADINAJ\n- Uzećemo Srbiji teritoriju sve do Niša ako Srbija iz Ustava ne izbriše Kosovo\n- Albanci se nikada neće potČiniti Srbiji\nA OVAKO KURTI\n- Srbi i Albanci ne mogu imati normalne odnose\n- Kosovu treba dati pravo da se priključi Albaniji


U gotovo svakom setu je bilo prilično neizvesno, sem u poslednjem.\nPrvi je uz dosta nadigravanja pripao našem nacionalnom timu, da bi Italijani izjednačili kroz neizvestan period utakmice.\nDo nove prednosti je Srbija stigla zahvaljujući staloženosti u igri, a potom i do pobede.\nIzabranici Slobodana Kovača su opravdali epitet favorita i sigurnom igrom pobedili Italiju, koja u Ligi nacija igra u podmlađenom sastavu. Reprezentativci Srbije su angažovanjem i borbenošću stigli do drugog trijumfa i predstoji im tri dana pauze do mečeva drugog vikenda.\nNakon pobede odbojkaša, danas će odbojkašice (19.30) izaći na teren u četvrtom kolu Lige nacija i igrati protiv selekcije Sjedinjenih Američkih Država.


Ubedljiva pobeda Jedinstva od 5:0\nU subotu, 15.oktobra, pred oko 100 gledalaca na Gradskom stadionu u Novom Bečeju je odigrama utakmica 10. kola VFL "Istok" između FK „Jedinstva“ iz Novog Bečeja i FK “Dolina” iz Padine, kada su naši momci briljirali na terenu, što pokazuje i rezultat od 5:0.\nPrvo poluvreme je završeno rezultatom 2:0, a oba gola je za “Jedinstvo” postigao je Peručinić Nikola u 17. i u 28. minutu igre.\nDrugo poluvreme igrači “Doline” su započeli malo jačom igrom, propustivši niz prilika da i sami dođu do gola, što su momci iz “Jedinstva” iskoristili i u 66. minutu, kada je Peruničić još jednim pogotkom povećao razliku, dok se do konačnog rezultata od 5:0 stiglo golovima Josimović Bojana u 70. minutu i Bogdana Radiše u 86. minutu igre.\n“U utakmicu smo ušli ozbiljno, znajući da neće biti lako, jer su ovakve utakmice možda i najteže. Na vreme smo dali ta dva gola, a u drugom poluvremeno smo samo povećali broj golova. Ova pobeda je zasluga čitave ekipe”-izjavio je na kraju utakmice Peruničić, strelac 3 gola.\nTokom čitave utakmice domaći fudbaleri su bili nadmoćniji i iskoristili su sve svoje šanse za ubedljivu pobedu pomerivši se na tabeli na 10.mesto u Vojvođanskoj ligi grupe “Istok”.\nSledeća utakmica će se odigrati u subotu, 22.oktobra protiv FK ”Sloga”.


Srbija zabranila crnogorskom diplomati ulazak u institucije | Srpskacafe\nSrbija je odgovorila recipročnim mjerama Crnoj Gori koja je zabranila srpskom diplomati u Podgorici ulazak u crnogorske državne institucije i kontakt sa njihovim službenicima.\nPozivajući se na nezvanična saznanja, Večernje novosti navode da je srpsko Ministarstvo spoljnih poslova odmah uzvratilo recipročnom mjerom koja se odnosi na Anu Ražnatović, ministra savjetnika u crnogorskom diplomatskom predstavništvu u Beogradu.\nSve ovo je usmeno saopšteno ambasadoru Srbije u Podgorici Vladimiru Božoviću, pišu Novosti.\nVijest o pomoći sa područja Kosova objavila je i novinarka portala “FOS” Anđela Đikanović koja je uhapšena zbog “širenja panike i lažnih vijesti”, a izvor Večernjih novosti rekao je da Beogradu nisu predočeni dokazi da je tu informaciju dobila od Milanovića.\n– Odgovorili smo recipročnim merama, tako da Ana Ražnatović neće moći da učestvuje u bilo kakvim sastancima i razgovorima u našim institucijama. I na svaki sledeći potez Crne Gore, ukoliko ga bude, odgovorićemo isto – rekao je sagovornik iz Ministarstva spoljnih poslova Srbije.


RTS :: „Kuća zdravlja“ pobednik turnira u Subotici\nMemorijal RTS „Kuća zdravlja“ pobednik turnira u Subotici\nponedeljak, 13. jan 2014, 11:58 -> 12:04\n„Kuća zdravlja“ pobednik turnira u Subotici\nBliži se početak jubilarnog, 15. Memorijalnog turnira u malom fudbalu ,,Igrajmo za 16''. Ove godine turnir će okupiti najveći broj ekipa do sada, a očekuje se da će učestvovati više od 120 timova iz osam gradova naše zemlje, ali i iz inostranstva.\nUoči žreba turnira koji će igrati isključivo radnici RTS-a, u Subotici, jednom od osam gradova koji će dati svoje predstavnike u samoj završnici takmičenja, održan je tradicionalni turnir, ujedno i takmičenje koje je odlučilo predstavnike ovog grada za ovogodišnji turnir „Igrajmo za 16".\nSubotičani su odigrali 41. Novogodišnji turnir u malom fudbalu, a trijumfovala je ekipa „Kuća zdravlja", koja će i predstavljati Suboticu na završnom turniru RTS-a. Svi odigrani mečevi su već u eliminacionoj fazi bili izuzetno zanimljivi.\nU samu završnicu plasirale su se ekipe „Kuća zdravlja" i „Šeki enterijeri". Posle regularnih 40 minuta, rezultat je bio nerešen, 2:2, tako da je pobednik odlučen posle penala. Veću koncentraciju i sigurnost pokazala je ekipa Kuća zdravlja, koja je pobedila rezultatom 6:5. Osim prelaznog pehara pobedničkoj ekipi pripao je i ček od pola miliona dinara.\nU ime Organizacionog odbora Memorijala „Igrajmo za 16" i Sportskog saveza Srbije, nagradu je uručio Svetozar Stanković. Drugoplasiranoj i trećeplasiranoj ekipi, nagrade su uručili Dragomir Ćalasan i Duško Radić.\nU revijalnom delu manifestacije u Subotici meč su odigrali sportski novinari Subotice i Radio- televizije Srbije, u kojoj su pobedili Beogradjani sa 6:2. Bila je to uvertira i promocija predstojećeg, 15. Memorijalnog turnira „Igrajmo za 16", koji se organizuje u znak sećanja na kolege nastradale u NATO bombardovanju RTS-a 1999. godine.\nProšle godine, na turniru je učestvovalo više od 100 ekipa iz šest gradova Srbije.\nRok za prijavu timova, što se ovogodišnjeg takmičenja tiče, završen je prvog februara. Ono što je najzanimljivije jeste da turnir počinje već 8. ferbruara, tradicionalnim mečevima između ekipa RTS-a. Žreb za ovaj deo turnira održaće se 4. februara u prostorijama RTS-a.


Javni poziv za podsticaje poljoprivrednicima\nGradsko veće dalo je saglasnost da se raspiše Javni poziv za dodelu podsticajnih sredstava u poljoprivredi u 2019. godini na teritoriji grada Vranja.\nReč je o finansijskoj podršci poljoprivrednim proizvođačima sa teritorije grada Vranja u unapređenju poljoprivredne proizvodnje, a sredstva za ovu namenu planirana su u budžetu grada za 2019. godinu i biće realizovana u etapama.\nPravo na podsticaje, pod uslovima i na način utvrđen Pravilnikom, imaju porodična poljoprivredna gazdinstva koja su upisana u Registar poljoprivrednih gazdinstava. Prijavu za dodelu podsticaja mogu da podnesu nosioci ili članovi poljoprivrednog gazdinstva sa prebivalištem na teritoriji grada Vranja.\nSredstva za podsticanje razvoja poljoprivrede mogu da se koriste kao finansijska podrška registrovanim poljoprivrednim gazdinstvima u unapređenju i proširavanju poljoprivredne proizvodnje za investiranje u:\n1. Regres za reproduktivni materijal (veštačko osemenjavanje krava).\n2. Nabavka kvalitetnih priplodnih ženskih teladi mlečnih rasa goveda.\nPrijave sa kompletnom dokumentacijom podnose se na pisarnici Gradske uprave i dostavljaju Кomisiji na razmatranje. Rok za dostavu prijava je 15 dana od dana objavljivanja na zvaničnom sajtu grada.


SRS obeležila slavu s "najobrazovanijim kandidatom" - Ozonpress :: internet portal\nTag: Milovan Bojić, SRS\nSrpska radikalna stranka obeležila je slavu Sveta Tri jerarha u stranačkim prostorijama u Zemunu.\nMeđu zvanicama su bili predstavnici kineske i ruske ambasade i ambasador Azerbejdžana Eldar Hasanov.\n„Kum slave“ Milovan Bojić rekao je da radikali Sveta Tri jerarha obeležavaju „zbog načina i puta na koji su se pristalice Vasilija Velikog, Grigorija Bogoslova i Jovana Zlatoustog učvrstili u veri i nisu se međusobno diskriminisali„.\n– Danas proslavljamo slavu u predvečerje predsedničkih izbora. Nastupamo sa najobrazovanijim i najboljim kandidatom – rekao je Bojić i dodao da je predsednik SRS Vojislav Šešelj „evro-amerikance“ u Haškom tribunalu i time „obezbedio trajno mesto u srpskoj istoriji„.\nOn je dodao da je Šešelj u Hagu sačuvao čast i da se ona ne može oduzeti već izgubiti, a da će čast izgubiti i oni koji Šešelju ne pruže podršku na predsedničkim izborima.\nBojić je dodao da prilika na predsedničkim izborima ne sme da bude propuštena i da SRS želi da mlada Srbija izađe na izbore.\nOn je dodao da će u Srbiji kojom predsedava Vojislav Šešelj biti mesta za mlade, koji će imati razloga da ostanu u zemlji i da će se boriti protiv kriminala i korupcije.\nbalkanski@spijun.rs 13/02/2017 u 08:17 Odgovorite\nА када су га пуштали из Хага сви (али СВИ) су говорили да је „тешко болестан“ и да му не преостаје ни пола године….\nПодвале ЕУроПских владара и њихових замлата по Србији\nриле 13/02/2017 u 19:03 Odgovorite\nНије лепо на тај начин говорити о човеку који је 12 година трунуо у хагу.Није он Бошко да се дружи са Пернаром,Скотом и осталим српским непријатељима.\nposmatrač 13/02/2017 u 11:45 Odgovorite\nevo kako izgledaju titovi komunisti kad upražnjavaju verske obrede za propagandu.sve će oni biti,samo da budu na vlasti.tobože se biju u grudi za srbe a vole i čuvaju grob onog srbomrsca broza.još vučić iz tolike ljubavi puno puta citira broza.ništa im nisu drugačiji tobožnji rivali za njine predsedničke izbore.izbori svi isti od 1945,biraju se oni izabrani.


FK Morava Vladičin Han : Južne vesti\nFK Morava Vladičin Han\nSrpska liga Istok: Važan trijumf Car Konstantina u Trgovištu, Morava iz Vladičinog Hana ispala iz lige\n14:00, 30. 4. 2021.\nOdigrani su svi mečevi 31. kola Srpske lige Istok, a niški Car Konstantin savladao je na gostovanju u Trgovištu ekipu Pčinje sa 2:1 i nastavio borbu za opstanak. Meč između Sinđelića i Budućnosti iz Popovca završen je remijem, dok Morava iz Vladičinog Hana napušta srpskoligaško društvo nakon poraza od lidera lige Timoka u Zaječaru od 5:1.\nU nepotpunom 19. kolu Srpske lige istok pobedili samo Budućnost i Radan\n09:32, 30. 11. 2020.\nZbog korona virusa tri meča u Srpskoj ligi istok odložena su do daljeg, pa Pčinja iz Trgovišta i niški Sinđelić nisu odigrali svoje utakmice. U odigranim utakmicama 19. kola trećeg ranga, od timova sa juga Srbije, pobede su upisali samo Budućnost iz Popovca i Radan iz Lebana.\nSrpska liga Istok: Četiri ekipe sa juga slavile, meč Budućnosti iz Popovca odložen\n08:07, 23. 11. 2020.\nPobede u 18. kolu Srpske lige istok od ekipa sa juga Srbije zabeležili su niški Sinđelić koji je ubedljivo (5:0) pobedio Pčinju iz Trgovišta, Radan iz Lebana koji je sa 3:1 savladao ekipu Cara Konstantina iz Niša, vlasotinačka Vlasina koja je bila bolja od Župe iz Aleksandrovca (1:0) i prokupački Topličanin koji je sa 2:0 pobedio Mladost iz Medoševca. Meč popovačke Budućnosti i Jedinstva iz Paraćina je odložen.\nBudućnost iz Popovca slavila i zadržala prvu poziciju u Srpskoj ligi istok\n14:00, 16. 11. 2020.\nU 17. kolu Srpske lige istok, od predstavnika juga Srbije, samo su Budućnost iz Popovca, Mladost iz Medoševca, Vlasina iz Vlasotinca i Radan iz Lebana upisali pobede. Popovčani su sa 42 boda na prvoj poziciji na tabeli.\nSrpska liga istok: Budućnost se osamila u vrhu, Sinđelić ubedljiv protiv Vlasine\n11:37, 2. 11. 2020.\nPolovina mečeva 15. kola Srpske lige istok završena je rezultatom 2:1 (5 od 10), a u svima su slavile ekipe sa juga. Jedan od tih mečeva igrao se u Trgovištu, gde je Pčinja pretrpela tek drugi poraz na domaćem terenu, pošto je od nje bila bolja Budućnost. Popovčani su se sada osamili na liderskoj poziciji, pošto je Vlasina iz Vlasotinca izgubila od niškog Sinđelića sa 3:0.\nSrpska liga istok: Budućnost slavila u derbiju i izbila na lidersku poziciju\n15:22, 26. 10. 2020.\nNakon što je nedelju dana bila na 2. mestu Srpske lige istok, Budućnost iz Popovca se vratila na lidersku poziciju Srpske lige istok, pošto je u derbiju savladala Timok iz Zaječara sa 2:1. Isti broj bodova ima i Vlasina iz Vlasotinca, koja je istim rezultatom pobedila Radan iz Lebana, a u 14. kolu je od južnjaka jedino još slavio niški Car Konstantin .\nSrpska liga istok: Remi Budućnosti iz Popovca za pad na drugo mesto\n09:55, 19. 10. 2020.\nNakon niza od 10 pobeda fudbaleri Budućnosti iz Popovca u 13. kolu Srpske lige istok odigrali su nerešeno (1:1) sa ekipom Dunava u Prahovu i tako pali na drugu poziciju na tabeli. Od ekipa sa juga Srbije pobede su ostvarili Vlasina iz Vlasotinca, niški Sinđelić, Pčinja iz Trgovišta i Mladost iz Medoševca.\n11:24, 12. 10. 2020.\nRezultatom 2:0 savladala je Budućnost niški Sinđelić, ovo je bio 10. trijumf u nizu Popovčana i konačno im je pošlo za rukom da se probiju na 1. poziciju Srpske lige istok. U 12. kolu slavila je i Vlasina u Vlasotincu i Radan u Lebanu, dok su ostali južnjaci izgubili ili odigrali nerešeno.\nSrpska liga istok: Budućnost pobedila lidera, slavili Mladost i Sinđelić\n11:20, 8. 10. 2020.\nDa je u sjajnoj formi popovačka Budućnost je pokazala i u 11. kolu Srpske lige istok, pošto je u Svilajncu savladala dosadašnjeg lidera tabele Radnički. U vanrednom kolu slavili su i niški Sinđelić, Mladost iz Medoševca i Pčinja iz Trgovišta, Vlasina je remizirala, dok su ostali predstavnici juga Srbije poraženi.\n09:20, 5. 10. 2020.\nI u 10. kolu Srpske lige istok Budućnost iz Popovca je pokazala nadmoć nad rivalom - sa 6:0 savladala je Borac iz Paraćina. Nakon serije od četiri meča bez pobede niški Car Konstantin je konačno uspeo da slavi, Vlasina je bila ubedljiva protiv Mladosti iz Medoševca, dok je Sinđelić doživeo neočekivani poraz u Vladičinom Hanu.\nSrpska liga istok: Publika oko stadiona na niškom derbiju, prvi poraz Vlasine\n12:41, 28. 9. 2020.\nOko 300 ljudi koji su se, uprkos zabrani, okupili oko ograđenog dela terena u Durlanu, nije videlo mnogo kvalitetnog fudbala, a ni golova, pošto je niški derbi između Sinđelića i Cara Konstantantina završen sa 0:0. U derbiju 9. kola Srpske lige istok prvi poraz u sezone pretrpela je Vlasina iz Vlasotinca koju je savladala Budućnost u Popovcu sa 3:0.\nSrpska liga istok: U Durlanu niški, u Popovcu derbi kola\n11:57, 25. 9. 2020.\nU subotu, 26. septembra u Durlanu će se igrati niški derbi, pošto će Sinđelić ugostiti Car Konstantin, a dan kasnije na programu je i derbi 9. kola Srpske lige istok - u Popovcu igraju četvrtoplasirana Budućnost i drugoplasirana Vlasina. Svi mečevi se igraju bez publike.\nSrpska liga istok: Goleada u Prokuplju, Vlasina na deobi liderske pozicije\n10:59, 21. 9. 2020.\nŠestu pobedu u nizu ostvarila je Vlasina i to na svoj 100. rođendan, a zahvaljujući porazu Timoka sada se nalazi na deobi 1. pozicije. Najefikasniji duel 8. kola Srpske lige istok odigran je u Prokuplju, gde je popovačka Budućnost slavila sa 7:2, dok su ostali niški klubovi zabeležili "šarene" rezultate - Sinđelić je slavio, Car Konstantin izgubio, a Mladost iz Medoševca remizirala.\nSrpska liga istok: Sinđelić slavio sa 7:0, novi poraz FK Car Konstantin\n11:14, 17. 9. 2020.\nU 7. kolu Srpske lige istok niški klubovi bili su akteri najefikasnijih mečeva, a učinak je polovičan - Budućnost iz Popovca i Sinđelić su slavili, dok su Car Konstantin i Mladost iz Medoševca izgubili. Moravac iz Mrštana zabeležio je treći poraz u nizu, a Vlasina 4. vezani trijumf.\n18:48, 13. 9. 2020.\nU niškom derbiju odigranom na Bubnju slavila je gostujuća Budućnost iz Popovca rezultatom 3:1. U 6. kolu Srpske lige istok još jednu pobedu upisala je Vlasina iz Vlasotinca i sada je na deobi 2. pozicije, niški Sinđelić je ubedljivo izgubio, a Mladost iz Medoševca odigrala nerešeno sa Pčinjom iz Trgovišta (1:1).\nSrpska liga istok: Prvi poraz Medoševčana, Popovčani najubedljiviji\n20:59, 7. 9. 2020.\nU Popovcu je odigran jedan od dva najefikasnija meča 5. kola Srpske lige istok, a viđena je i najubedljivija pobeda, pošto je Budućnost savladala Moravac iz Mrštana sa 5:0. Sa pobedama je nastavio i niški Car Konstantin, koji je pobedio Topličanin iz Prokuplja sa 3:1, dok je Mladost iz Medoševca pretrpela prvi poraz u sezoni.\nSrpska liga istok: Car Konstantin slavio sa 7:1, Medoševčani sa 4:0\n14:11, 31. 8. 2020.\nU 4. kolu Srpske lige istok sa dobrim rezultatima nastavili su Vlasina iz Vlasotinca, popovačka Budućnost , Mladost iz Medoševca, a posebno Car Konstantin , koji je sa velikih 7:1 deklasirao Moravu iz Vladičinog Hana. Moravac iz Mrštana i prokupački Topličanin su odigrali nerešeno, a bod je doneo i niški Sinđelić iz Knjaževca.\nSrpska liga istok: Debitant "srušio" najstariji niški klub, remi na Bubnju\n08:45, 27. 8. 2020.\nOd tri kluba sa juga, koliko ih je imalo maksimalni učinak posle dva odigrana kola Srpske lige Istok, nijedan nije ostao u toj kategoriji, jer su Car Konstantin i Vlasina iz Vlasotinca na Bubnju podelili bodove, a debitant u trećem rangu takmičenja Mladost iz Medoševca u Durlanu savladala Sinđelić. Topličanin, Pčinja, Moravac iz Mrštana i Budućnost iz Popovca zabeležili su prve pobede u sezoni.\nSrpska liga istok: Car Konstantin, Sinđelić i Vlasina sa maksimalnim učinkom\n16:02, 24. 8. 2020.\nNakon dva odigrana kola Srpske lige istok od predstavnika juga Srbije niški Car Konstantin i Sinđelić, kao i Vlasina iz Vlasotinca zadržali su maksimalni učinak. Druga dva kluba sa teritorije Niša su u 2. kolu remizirala - Mladost iz Medoševca sa Radničkim iz Svilajnca, a popovačka Budućnost sa Radanom iz Lebana.\n20:32, 21. 6. 2021.\nUspešan vikend za niške streličare\n20:22, 21. 6. 2021.\nVanja Ilić novi igrač Radničkog\n19:04, 21. 6. 2021.\nBrnabić kaže u Vranju i Dimitrovgradu više od 50% vakcinisanih, statistika pokazuje manje\n18:32, 21. 6. 2021.\nSrpski pisac i novinar Marko Vidojković primio pretnju smrću\n18:07, 21. 6. 2021.\nU Jablaničkom okrugu za volanom 6 pijana i 4 vozača pod dejstvom narkotika, jedan odbio test\n09:24, 20. 6. 2021.\nPreminula devojčica povređena u udesu kod Orljana